title: Liikenneturvallisuus Suomessa

text: Koko maan kattavan tilaston antamat tiedot järkyttivät ennakkokäsityksiä monella taholla. Ensinnäkin koko hanke oli käynnistynyt raittiusväen painostuksesta; he olettivat alkoholin osoittautuvan pääsyyksi onnettomuuksiin. Heidän pettymyksekseen alkoholi oli osatekijänä vain noin seitsemässä prosentissa kaikista tapauksista. Autoilijat puolestaan olivat odottaneet, että pääosa onnettomuuksista olisi ollut muiden aiheuttamia. Heidän yllätyksekseen ylivoimaisesti suurin onnettomuustyyppi oli moottoriajoneuvojen yhteenajo. Ojaanajot sekä törmäykset jalankulkijoihin, pyöräilijöihin, hevosajoneuvoihin ja eläimiin jäivät yhteensäkin pienemmiksi. Kolmanneksi tulokset tuottivat ikävän yllätyksen myös niille, jotka olivat uskoneet onnettomuuksia sattuvan vain harvoille "vikapäille". Tähän liittyi uskomus siitä, että onnettomuudet olivat oppirahaa, joka oli maksettava liikennekulttuuriin totuttelusta. Tilasto osoitti, että "vikapäitä eivät suinkaan ole jotkut häikäilemättömät tai rikolliset ihmistyypit, vaan ihmiskunnan suuri enemmistö yleensä säätyyn tai sukupuoleen katsomatta", kuten tuloksiin perehtynyt autoilujärjestön edustaja tiivisti. Onnettomuuksien torjunnassa nähtiin tarpeellisiksi monet toimet lainsäädännön, tiestön kehittämisen, koulutuksen ja valistuksen sekä valvonnan tahoilla. Onnettomuudet eivät myöskään olleet itsestään korjautuva ylimenokauden haitta, vaan niiden torjumiseksi oli tehtävä jatkuvaa ja pitkäjänteistä työtä.


title: Liikenneturvallisuus Suomessa

text: Vuonna 1935 perustettiin Tapaturmantorjuntayhdistys, jonka päätehtäväksi tuli työturvallisuuden edistäminen. Kun Liikennekulttuurikomitea liittyi siihen vuonna 1938, syntyi Tapaturmantorjuntayhdistyksen liikennejaos, joka yleisesti tunnettiin nimilyhenteellä TALJA. Tapaturmantorjuntayhdistyksen liikenneturvallisuusneuvosto piti ensimmäisen kokouksensa 22. toukokuuta 1939, ja myöhemmin tuo päivämäärä on nimetty Liikenneturvan vuosipäiväksi.


title: Liikenneturvallisuus Suomessa

text: TALJAn rahoituspohjan vakiinnuttua sen toiminta laajeni nopeasti. Se pyrki kehittämään liikenneturvallisuutta kampanjoinnilla, järjestämällä erilaisia kursseja, koulutustilaisuuksia ja tempauksia, laatimalla kunnille liikenneturvallisuussuunnitelmia sekä kiinnittämällä huomiota ajoneuvojen turvallisuuteen. TALJAn aloitteesta järjestettiin vuonna 1962 kolmen läänin alueella Etelä-Suomessa niin kutsuttu kattonopeuskokeilu, jolla tutkittiin nopeusrajoitusten vaikutusta liikenneturvallisuuteen. Samaan aikaan aloitettiin kampanjointi turvavöiden saamiseksi autoihin ja niiden käytön lisäämiseksi.


title: Liikenneturvallisuus Suomessa

text: 1970-luvulle tultaessa ilmeni, ettei Tapaturmantorjuntayhdistys kyennyt toimintakenttänsä laajennuttua selviytymään sille uskotuista tehtävistä. Vuonna 1971 perustettiin TALJAn työn jatkajaksi Liikenneturva ry, joka muuttui eduskunnan hyväksymän lain nojalla julkisoikeudelliseksi yhteisöksi vuoden 1974 alussa.


title: Liikenneturvallisuus Suomessa

text: Liikenne- ja viestintäministeriö, Tiehallinto ja Ajoneuvohallintokeskus rahoittavat "Liikenneturvallisuuden pitkän aikavälin tutkimus- ja kehittämisohjelmaa" (Lintu). Se käynnistettiin keväällä 2002 ja sitä tuetaan 350 000 – 400 000 eurolla vuodessa. Ohjelman tarkoitus on parantaa liikenteen turvallisuutta etenkin pitkällä aikavälillä erilaisten tutkimusten ja selvitysten avulla siten, että valtioneuvoston asettamat liikenneturvallisuustavoitteet saavutettaisiin. Vuosina 2003–2005 toiminut liikenneturvallisuusasioiden neuvottelukunta laati vuosille 2006–2010 liikenneturvallisuussuunnitelman, jonka tavoitteena on, että vuonna 2010 tieliikenteessä kuolisi enää 250 ihmistä vuodessa.


title: Liikenneturvallisuus Suomessa

text: Taulukossa kuolleiden määrä on tarkka, mutta loukkaantuneiden määrä riippuu muun muassa käytetystä tilastointikriteeristä, joka on vaihdellut (esimerkiksi vaikea vamma merkitsee nykyään kolmen päivän sairaalassaoloa peittäen pysyvään vaikeaan vammaan johtaneiden uhrien luvun).


title: Liikenneturvallisuus Suomessa

text: Onnettomuustilastoa on Suomessa pidetty vuonna 1931 ja vuodesta 1935 viiden vuoden välein sekä vuosittain alkaen 1960.


title: Liikenneturvallisuus Suomessa

text: Poliisin tietoon tulleet kuolemaan ja loukkaantumiseen johtaneet onnettomuudet


title: Diogo Freitas do Amaral

text: Diogo Pinto de Freitas do Amaral (s. 21. heinäkuuta 1941) on portugalilainen poliitikko ja professori. Hän toimi maansa ulkoministerinä vuosina 1980–1981 ja 2005–2006. Hän on syntynyt Póvoa de Varzimissa.


title: Diogo Freitas do Amaral

text: Amaral oli 1970-luvulla Neilikkavallankumouksen jälkeen Demokraattisen ja sosiaalisen keskustan perustajia. Hän johti puoluetta vuoteen 1985 ja jälleen vuosina 1988–1991. Hän oli parlamentin jäsenenä vuosina 1975–1983 ja 1992–1993.


title: Diogo Freitas do Amaral

text: Amaral oli Portugalin tilapäinen pääministeri 1980–1981. Hän oli ehdolla vuoden 1986 presidentinvaaleissa ja vuonna 1995 Yhdistyneiden kansakuntien yleiskokouksen puheenjohtaja. Hän on kirjoittanut Alfonso I:n ja Viriatuksen elämäkerrat.


title: Charles Blackman

text: Charles Blackman (12. elokuuta 1928 – 20. elokuuta 2018) oli australialainen taidemaalari. Hän syntyi Sydneyssä ja loi tärkeimpinä teoksinaan "Schoolgirl"- ja "Alice in Wonderland" -sarjat 1950-luvulla.


title: Charles Blackman

text: Blackmanista tehtiin vuonna 1997 Brittiläisen imperiumin ritarikunnan upseeri. Hän on uransa aikana voittanut useita taidepalkintoja, ja hänen töitään on ollut näytillä myös kansainvälisesti.


title: Charles Blackman

text: Jon Molvigin Blackmanista tekemä muotokuvamaalaus voitti vuonna 1966 Archibald-palkinnon.


title: Charles Blackman

text: Blackmanilla on ollut yli vuosikymmenen ajan muun muassa muistiin vaikuttava runsaaseen alkoholinkäyttöön liittyvä Korsakoffin oireyhtymä. Vuonna 1994 hän kärsi sydänkohtauksen ja aivoverenkiertohäiriön.


title: Podori

text: Podori ("Parasitaxus usta") on podokarpuskasveihin kuuluvan "Parasitaxus"-suvun ainoa laji. Se on myös maailman ainoa tunnettu havupuihin tai yleensä paljassiemenisiin kasveihin kuuluva loiskasvi. Kasvi kuuluu Uuden-Kaledonian saaren endeemiseen lajistoon. Se on hyvin harvinainen ja melko vähän tutkittu.


title: Podori

text: Laji tunnetaan myös vanhalla nimellä "Podocarpus ustus" ja virheellisellä nimellä "Parasitaxus ustus".


title: Podori

text: Podori on noin 1,5–1,8 metrin korkuiseksi kasvava varpu tai pieni pensas. Sen lehdet ovat pienet ja suomumaiset muistuttaen lähinnä puutarhoissa kasvatettavien tuijien pieniä lehtiä. Väriltään kasvi vaihtelee kirkkaan viininpunaisesta punertavanviolettiin eikä siinä ole lainkaan vihreitä osia. Vaikka soluissa on viherhiukkasia, kasvi ei kykene lainkaan yhteyttämään.


title: Podori

text: Kudosvertailulla saadut tulokset viittaavat "Parasitaxuksen" olevan sukua "Lepidothamnus"-suvulle. Erityisen läheinen laji on eteläamerikkalainen "Lepidothamnus fonkii".


title: Podori

text: Podoria esiintyy ainoastaan Uuden-Kaledonian pääsaaren Grande Terren tiheissä ja syrjäisissä vuoristometsissä, missä se kasvaa 400–1 100 metrin korkeudella merenpinnasta. Kasvi on harvinainen, minkä vuoksi sitä on päästy tutkimaan vain vähän. Pienen kokonsa ja erikoisen värinsä vuoksi se ei myöskään ole helposti havaittavissa. Koska kasvin mehevien varsien päälle astuminen tappaa sen, myös kasvupaikkojen tarkoituksellista etsimistä pyritään välttämään.


title: Podori

text: Podori on ainoa tunnettu paljassiemeninen, joka elää loisena. Sen isäntäkasvina toimii aina siipipodokki ("Falcatifolium taxoides"), joka on niin ikään podokarpuskasveihin kuuluva havupuu, ja esiintyy ainoastaan Uudessa-Kaledoniassa. Podorin loisimismekanismi on ilmeisesti kasvimaailmassa ainutlaatuinen ja se on herättänyt paljon keskustelua. Kasvilla ei ole lainkaan haustorioita, imurihmoja, joiden avulla useimmat loiskasvit imevät ravintoa isännästään. Sen sijaan se kasvattaa juuria isäntäkasvin sisään. Näiden kautta näyttää tapahtuvan vain veden siirtämistä.


title: Podori

text: Varsinaiset ravintoaineet podori siirtää ilmeisesti käyttämällä apunaan eräänlaista sienijuurta. Kyseessä ei kuitenkaan ole mäntykukkien kaltainen myko-heterotrofi vaan sekä podori että sen isäntä ovat sienirihmaston infektoimia ja sienijuuri kasvaa kokonaan podorin isäntään kasvattamien juurten sisällä. Sienen itiöitä löytyy myös podori omien siementen yhteydestä.


title: Nick Kuiper

text: Nick Kuiper (12. helmikuuta 1982 Beaconsfield, Québec, Kanada) on kanadalainen, hollantilaiset sukujuuret omaava entinen jääkiekkopuolustaja, joka pelasi viimeksi kaudella 2013–2014 Hollannin jääkiekkoliigassa Heerenveen Flyersin joukkueessa.


title: Nick Kuiper

text: Kuiperin ammattilaisura alkoi vuonna 2004 AHL:n Norfolk Admiralsissa, jossa hän pelasi kaksi kautta. Kaudella 2006–2007 Kuiper pelasi viidessä eri joukkueessa. Kausi alkoi kahdella ottelulla AHL:n Manitoba Moosessa, jonka jälkeen seuraavat seitsemän peliä hän pelasi Portland Piratesissa. Sitten hän siirtyi ECHL:n Augusta Lynxiin, jossa hän pelasi 33 ottelua, jonka jälkeen hän palasi takaisin AHL:ään ja pelasi 18 ottelua Springfield Falcons -joukkueessa. Kauden lopuksi hän pelasi vielä kaksi playoff-ottelua ECHL:n Johnstown Chiefsissä. Kaudella 2007–2008 hän pelasi 45 SM-liigaottelua Ässissä ja 12 Elitserien-ottelua Luleåssa. Seuraavat kolme kautta (2008–2011) hän pelasi Itävallan EC Grazissa. Kuiper oli kaudella 2011–2012 Belfast Giantsissa voittamassa Britannian EIHL-liigan mestaruutta. Belfastista Kuiper siirtyi seuraavalle kaudelle Serie A:n Allegheen, jossa pelasi 44 ottelua. Italiassa vietetyn vuoden jälkeen hän pelasi vielä yhden kauden Hollannin Heerenveenissä ennen kuin päätti uransa.


title: Alppihiihdon maailmancup 2007–2008

text:
Alppihiihdon maailmancup 2007–2008 oli historian 42.
alppihiihdon maailmancup -kausi. Se käynnistyi 27. lokakuuta 2007 Itävallassa Söldenissä ja päättyi 16. maaliskuuta maailmancupin finaaleihin Italian Bormiossa.


title: Ruissalon kylpylä

text: Ruissalon kylpylä on Turun edustalla sijaitsevassa Ruissalon saaressa toimiva kylpylähotelli. Kylpylän yhteydessä toimii myös kuntoutuskeskus.


title: Ruissalon kylpylä

text: Hotellia operoi Sunborn Hotels -ketju, johon kuuluvat myös Naantalin Kylpylä sekä Hotel Saga Excelsior Düsseldorfissa. Sunborn Hotels -ketju on osa kansainvälistä Sunborn Group -konsernia, jonka pääliiketoiminta-alueita ovat hotelli- ja vapaa-aika, terveys- ja hyvinvointipalvelut, laivanrakennustoiminta, maahantuonti ja myynti sekä kiinteistönkehitys- ja omistus. Konsernin omistavat yrittäjäpariskunta Ritva ja Pekka Niemi.


title: Ruissalon kylpylä

text: Ruissalon Kylpylän alueelle valmistui arkkitehtitoimisto Lukander & Vahteran suunnittelema ja Matkaravinto Oy:n rakennuttama hotellirakennus vuonna 1971. Tuolloin rakennuksessa oli 80 hotellihuonetta. Hotellirakennusta laajennettiin 50 huoneella vuonna 1975, ja kylpylätoiminta alkoi vuonna 1977. Kylpyläkiinteistöä saneerattiin ja laajennettiin vuosina 1995 ja 1996, ja vuonna 2003 kylpylään valmistui sviittejä sekä kokous- ja ryhmätiloja sisältänyt lisärakennus.


title: Ruissalon kylpylä

text: Kylpylässä on 171 huonetta, joista 43 on uusia minisviittejä uudisrakennuksessa. Kaikissa huoneissa on televisio, sisäinen informaatiokanava, puhelin, suihku/kylpyamme ja WC. Useimmista huoneista on merinäköala.


title: Ruissalon kylpylä

text: Kylpylässä on kaksi ravintolaa, kylpyläkahvila ja baari. Allasosastolla on kolme allasta ja ympärivuotinen pääsy uimaan mereen. Hotellin edustalla toimii Ruissalo Marina -niminen satapaikkainen vierasvenesatama.


title: Ruissalon kylpylä

text: Kylpylällä on yli 20 vuoden kokemus työperäisten sairauksien ja työikäisten varhaiskuntoutuksesta. Sotainvalidien ja rintamaveteraanien kuntoutusta on tehty yli 30 vuoden ajan. Kylpylässä hoidetaan tuki- ja liikuntaelinten vammoja ja sairauksia sekä kroonisia kiputiloja


title: Mil Mi-26

text: Mil Mi-26 (, ) on raskas venäläisvalmisteinen sekä armeija- että siviilikäytössä käytettävä helikopteri. Se on raskain ja tehokkain koskaan tuotantoon asti päässyt helikopteri (suurin prototyyppi oli Mil V-12). Mil Mi-26 suunniteltiin korvaamaan aiemmat Mi-6 ja Mi-12-helikopterimallit.


title: Mil Mi-26

text: Ensilentonsa Mi-26 lensi 14. joulukuuta 1977 ja otettiin neuvostoarmeijan käyttöön vuonna 1985. Vuonna 1986 helikopteria käytettiin Tšernobylin ydinvoimalaonnettomuudessa muun muassa säteilymäärien mittauksessa. Sitä käytettiin myös Afganistanissa sotilaskäytössä.


title: Mil Mi-26

text: Mi-26:n suurin lentoonlähtöpaino on 56 000 kg. Suurimpia julkisuuteen tulleita nostoja on vuonna 1999 Siperian tundralla 25 tonnin painoisen jäälohkareen nostaminen. Jäälohkare sisälsi kokonaisen jäätyneen villamammutin, ja se kuljetettiin kopterilla suoraan tutkimuslaitokseen.


title: Mil Mi-26

text: Mil Mi-12 -prototyypin kehityksen jälkeen alkoi 1970-luvun alussa raskaan kuljetushelikopterin kehitys projektinimellä Izdelije 90. Helikopterilta vaadittiin tyhjäpainoa, joka on alle puolet suurimmasta lentoonlähtöpainosta. Helikopterin suunnitteli Marat Tištšenko, Mihail Milin suojatti.


title: Mil Mi-26

text: Mi-26 suunniteltiin raskaana helikopterina sekä sotilas- että siviilikäyttöön, sekä korvaamaan aiemmat Mi-6 ja Mi-12 -helikopterit. Mi-26:ssa on kaksi kertaa suurempi hyötykuorma kuin Mi-6:ssa, joka oli tuolloin suurin ja nopein tuotantohelikopteri.


title: Mil Mi-26

text: Pääasiallinen käyttötarkoitus oli raskaan sotilaskaluston, kuten miehistönkuljetusvaunujen ja ballististen ohjusten kuljetus syrjäisiin paikkoihin, joihin raskailla kuljetuslentokoneilla (Antonov An-22, Iljušin Il-76) ei pääse.


title: Mil Mi-26

text: Ensimmäinen lento tapahtui vuonna 1977, ja ensimmäinen Mi-26 valmistettiin tehtaassa 4. lokakuuta 1980. Kehitys valmistui vuonna 1983, ja Neuvostoliitto otti helikopterin palveluskäyttöön vuonna 1985.


title: Tron 2.0

text: Tron 2.0 on Monolith Productionsin kehittämä ja Buena Vista Games julkaisema ensimmäisen persoonan ammuntapeli. Peli julkaistiin vuonna 2003 Microsoft Windowsille ja OS X:lle sekä vuonna 2004 Game Boy Advancelle ja Xboxille. Peli perustuu vuoden 1982 "Tron"-elokuvaan.


title: Albert Szent-Györgyi

text: Albert Szent-Györgyi (16. syyskuuta 1893 Budapest – 22. lokakuuta 1986) oli unkarilainen fysiologi. Hänelle myönnettiin vuonna 1937 Nobelin lääketieteen palkinto, josta saadut palkintorahat hän lahjoitti Suomeen matkaaville unkarilaisille talvisodan vapaaehtoisille 1939. Hän toimi myös toisen maailmansodan aikaisessa vastarintaliikkeessä ja otti sodan jälkeen osaa Unkarin sisäpolitiikkaan.


title: Albert Szent-Györgyi

text: Szent-Györgyi tutki 1940-luvulta alkaen lihaksen supistusmekanismia. Sitä ennen hän oli eristänyt heksuronihapon, jonka hän osoitti olevan identtinen c-vitamiinin kanssa.


title: Adam Ptáček

text: Adam Ptáček (s. 8. lokakuuta 1980) on tšekkiläinen seiväshyppääjä.


title: Adam Ptáček

text: Ptáček voitti 1998 Annecyn nuorten MM-kisoissa pronssia tuloksella 520. Vuonna 2002 hän voitti Tšekin mestaruuden ja sijoittui Münchenin EM-kisoissa kuudenneksi tuloksella 570. Seuraavana vuonna hän karsiutui Birminghamin sisäratojen MM-kisoissa ja Pariisin ulkoratojen MM-kisoissa. Vuonna 2004 hän voitti Tšekin sisäratojen mestaruuden ja MM-hopeaa Budapestin sisäratojen MM-kisoissa. Myöhemmin samana vuonna hän karsiutui Ateenan olympialaisissa. 2005 hän hyppäsi toiseksi Euroopan cupissa ja 2006 kolmanneksi Euroopan cupin ykkösliigassa, mutta karsiutui samana vuonna Göteborgin EM-kisoissa. Hän karsiutui myös Birminghamin sisäratojen EM-kisoissa 2007.


title: Adam Ptáček

text: Ptáček pitää ennätyksellään hallussaan seiväshypyn Tšekin-ennätystä.


title: Renato Balestra

text: Renato Balestra (s. Trieste) on italialainen muotisuunnittelija.


title: Renato Balestra

text: Aluksi Renato Balestra opiskeli insinööriksi. Taiteen harrastaminen kuten pianon soittaminen ja piirustus ja maalaus antoivat hänelle kimmokkeen kokeilla suunnittelua. Balestra suunnitteli ystävilleen vaatteita ja hänen tietämättään suunnitelmat lähetettiin Milanoon, josta tuli yllättäen kutsu suunnittelemaan haute couture -kokoelmaa. Tästä lähti Balestran ura muotimaailmassa.


title: Renato Balestra

text: Pian Renato Balestra muutti Milanosta Roomaan, jossa hän aluksi suunnitteli asuja teattereille ja elokuviin. Hän perusti Roomaan omaa nimeään kantavan muotitalon.


title: Andrei Rudnitski

text: Andrei Rudnitski (, s. 12. marraskuuta 1979) on venäläinen 400 metrin juoksija.


title: Andrei Rudnitski

text: Rudnitski sijoittui 2003 Euroopan sisäratojen cupissa 400 metrillä kolmanneksi ajalla 47,31. Seuraavana vuonna hän oli Budapestin sisäratojen MM-kisoissa mukana Venäjän joukkueessa, joka voitti 4 x 400 metrin viestijuoksussa MM-hopeaa. Vuonna 2005 hän juoksi Euroopan cupissa 400 metrillä kolmanneksi ajalla 46,06.


title: Pentti Unho

text: Pentti Aarne Ilmari Unho (s. 3. heinäkuuta 1928 Helsinki – 15. toukokuuta 1970 Helsinki) oli suomalainen tunnustettu elokuvaaja.


title: Pentti Unho

text: Unhon isä oli ohjaaja-näyttelijä Ilmari Unho ja äiti näyttelijä Kaisu Leppänen. Unho siirtyi elokuva-alalle vuonna 1946 toimien alun perin kuvaajana muun muassa lyhytelokuvissa, etenkin Finlandia-katsausten parissa.


title: Pentti Unho

text: Ensimmäinen Unhon kuvaama pitkä elokuva oli "Lakeuksien lukko" (1951). Vuosina 1951–1958 Unho toimi kymmenien elokuvien kuvaajana. Hänen tunnetuin kuvaustyönsä lienee "Tuntematon sotilas" (1955), missä hän työskenteli elokuvan pääkuvaajana Osmo Harkimon rinnalla. Kuvausuransa jälkeen Unho työskenteli toimittajana. Hän oli kuvaajana omaa laatuaan. Hän toimi myös muutamien elokuvien käsikirjoittajana.


title: Pentti Unho

text: Unho kuoli äkillisesti 41-vuotiaana 15. toukokuuta 1970.


title: Dorothy Dandridge

text: Dorothy Jean Dandridge (9. marraskuuta 1922 – 8. syyskuuta 1965) oli yhdysvaltalainen näyttelijä. Hän oli vuonna 1954 ehdolla parhaan naispääosan Oscar-palkinnon saajaksi.


title: Dorothy Dandridge

text: Yksi afroamerikkalaisen näyttelijän tunnetuimmista esiintymisistä tapahtui elokuvassa "Carmen Jones" (1954). Hän syntyi Clevelandissa, Ohiossa, ja oli vuosina 1942–1951 naimisissa tanssija Harold Nicholasin kanssa. Hän meni uusiin naimisiin 22. kesäkuuta 1959.


title: Dorothy Dandridge

text: Dandridge kuoli lääkkeiden yliannostukseen 42-vuotiaana; yksimielisyyttä ei ole siitä, oliko kyseessä itsemurha. Näyttelijällä on tähti Hollywood Walk of Famella.


title: Lionel Davidson

text: Lionel Davidson (31. maaliskuuta 1922 – 21. lokakuuta 2009) oli brittiläinen kirjailija. Hän syntyi Yorkshiren Hullissa ja oli toisen maailmansodan veteraani.


title: Lionel Davidson

text: Davidson tunnetaan rikosromaaneistaan, joilla hän voitti vuosina 1960, 1966 ja 1978 kolme Gold Dagger -palkintoa. Hän julkaisi lisäksi lastenkirjallisuutta pseudonyymillä David Line.


title: Christopher Daniel Barnes

text: Christopher Daniel Barnes (s. 7. marraskuuta 1972 Portland, Maine) on yhdysvaltalainen näyttelijä.


title: Christopher Daniel Barnes

text: Näyttelijäuransa 1980-luvulla aloittanut Barnes esiintyi jo 13-vuotiaana ensimmäistä kertaa pääroolissa televisiosarjassa "Starman", sekä vuonna 1988 televisiosarjassa "Day by Day". Näistä roolisuorituksista hän sai kaksi Young Artist -palkintoehdokkuutta vuosina 1988 ja 1989. Sittemmin Barnes on tehnyt enimmäkseen vierailevia rooleja televisiosarjoissa ja muutamia äänirooleja, joista tunnetuin on 1990-luvulla animaatiosarjassa "Hämähäkkimies". Hän esiintyi myös hetken aikaa televisiosarjassa "Malcolm & Eddie".


title: Christopher Daniel Barnes

text: 2000-luvulla Barnes on vierailevien roolien lisäksi tehnyt äänirooleja videopeleihin, kuten "Law & Order: Dead on the Money" ja "Kingdom Hearts II". Hän myös uusi Hämähäkkimies roolinsa vuosina 2010 ja 2011 videopeleissä ja "".


title: Christopher Daniel Barnes

text: Näyttelemisen lisäksi Barnes kirjoittaa runoja, soittaa kitaraa ja harrastaa eri kamppailulajeja.


title: H. R. F. Keating

text: Henry Reymond Fitzwalter Keating (31. lokakuuta 1926 – 27. maaliskuuta 2011) oli brittiläinen rikoskirjailija.


title: H. R. F. Keating

text: Keating teki toimittajantöitä "Daily Telegraphiin" ja "The Timesiin", ja hänen ensimmäinen romaaninsa ilmestyi vuonna 1959. Monissa teoksissa päähenkilönä on Intiassa asuva ja työskentelevä kuvitteellinen poliisi Ganesh Ghote.


title: H. R. F. Keating

text: Keating voitti Gold Dagger -palkinnon kahdesti: vuosina 1964 ja 1980 teoksillaan "The Perfect Murder" ja "The Murder of the Maharaja". Hän julkaisi 1980-luvulla kirjoja myös pseudonyymillä Evelyn Hervey. Hän oli Royal Society of Literaturen jäsen.


title: H. R. F. Keating

text: Keatingin kaikki tuotanto ei ole rikoskirjallisuutta, vaan hän julkaisi myös oppaita; "Writing Crime Fiction" (1986) perehdyttää lukijan dekkarin kirjoittamisen saloihin.


title: H. R. F. Keating

text: Keatingin teoksista on suomennettu "Maharadjamurha" (Jalava 1987).


title: Yvonne De Carlo

text: Yvonne De Carlo (1. syyskuuta 1922 – 8. tammikuuta 2007) oli kanadalaissyntyinen yhdysvaltalainen näyttelijä. Hän esitti Lily Munsterin osan "Me hirviöt" -sarjassa vuosina 1964–1966 ja tuli tunnetuksi myös useista elokuvarooleistaan.


title: Yvonne De Carlo

text: De Carlo syntyi Margaret Yvonne Middleton -nimisenä Brittiläisen Kolumbian Vancouverissa. Hän esitti ensimmäisen elokuvaroolinsa vuonna 1941 ja teki läpimurtonsa saman vuosikymmenen myöhemmässä vaiheessa.


title: Yvonne De Carlo

text: De Carlon elokuvien joukkoon lukeutuu "Kymmenen käskyä" (1956). Näyttelijällä on kaksi tähteä Hollywood Walk of Famella. Hän vietti viimeiset vuotensa heikkenevässä terveydentilassa "Motion Picture & Television Country House and Hospitalissa" Kaliforniassa, jossa hän kuoli 84-vuotiaana.


title: Patricia Ann Priest

text: Patricia Ann ("Pat") Priest (s. 15. elokuuta 1936) on yhdysvaltalainen näyttelijä. Hänen tunnetuin roolinsa oli Marilyn Munsterin osa televisiosarjassa "Me hirviöt" vuosina 1964–1966.


title: Patricia Ann Priest

text: Priestillä oli vuonna 1967 rooli myös elokuvassa "Kalifornian paratiisi". Sen ohjaus oli John Richin työtä, ja elokuvan tähti oli Elvis Presley.


title: Patricia Ann Priest

text: Priest syntyi Utah'ssa. Hän on ollut kahdesti naimisissa ja saanut kaksi lasta.


title: Superfuzz Bigmuff

text: Superfuzz Bigmuff on grungeyhtye Mudhoneyn EP, joka on yhtyeen ensimmäinen julkaisu. Se julkaistiin Lokakuussa 1988 Sub Popin kautta. EP julkaistiin vuonna 1990 yhtyeen kokoelma albumilla "Superfuzz Bigmuff Plus Early Singles".


title: Superfuzz Bigmuff

text: Albumin nimi tulee kahdesta yhtyeen suosikki kitara efektipedaalista, Super Fuzzista ja Big Muffista, joiden avulla yhtye saa särön kappaleihinsa. Albumin kannen valokuva on otettu yhtyeen keikalta ja kuvassa ovat nokkamies Mark Arm (vasemmalla) ja kitaristi Steve Turner (oikealla).


title: ISO 10303

text: ISO 10303 on ISO-organisaation standardi teollisen tuotetiedon siirtämiseksi tietokone- ja ohjelmistoriippumattomasti. Standardi tunnetaan Suomessa paremmin nimellä STEP-standardi. STEP-lyhenne tulee englanninkielisestä sanoista "Standard for the Exchange of Product model data". Standardin virallinen nimi on kuitenkin "Industrial automation systems and integration – Product data representation and exchange".


title: ISO 10303

text: Standardin tavoitteena on mahdollistaa tapa kuvata neutraalisti tuotetiedot tuotteen koko elinkaaren ajan riippumatta tuotteen eri vaiheessa olevista yksittäisistä tietojärjestelmistä.


title: ISO 10303

text: STEPiä voi käyttää tiedonsiirrossa CADin, CAMin, PDM:n, EDM:n ja muiden CAx-järjestelmien välillä.


title: ISO 10303

text: STEPiä kehittää ja ylläpitää ISOn tekninen komitea TC 184, Technical Industrial automation systems and integration, ja sen alakomitea SC4 Industrial data. Kuten muutkin ISO- ja IEC-standardit STEP on ISOn tavaramerkki, eikä tuote ole vapaasti saatavilla.


title: ISO 10303

text: STEP-standardiin erikoistuneita yrityksiä Suomessa


Yhdistynyt myöhempien aikojen pyhien Jeesuksen Kristuksen kirkko (engl. "United Latter-day Church of Jesus Christ", tunnetaan myös lyhenteellä "ULDC" ja nimillä "United Latter-day Church of Jesus Christ International", "United Latter-day Church" ja "United Latter-day Church International") on myöhempien aikojen pyhien liikkeeseen kuuluva fundamentalistinen yhteisö. Tällä hetkellä yhteisö toimii neljässä Yhdysvaltain osavaltiossa ja kolmessa muussa maassa.


title: Yhdistynyt myöhempien aikojen pyhien Jeesuksen Kristuksen kirkko

text: Vuodesta 2007 kirkon johtajana on toiminut Steven H. Tucker, joka valittiin virkaansa Heber G. Smithin kuoleman jälkeen.


text: Yhdistyneeseen myöhempien aikojen pyhien kirkkoon kuuluu 100–200 jäsentä. Jäseniä asuu Utahissa, Kaliforniassa, Arizonassa ja Wyomingissa sekä kolmessa muussa valtiossa.


text: Kirkko opettaa moniavioisuuden periaatetta. Sen mukaan miehellä on oltava useita vaimoja päästäkseen Jumalan välittömään läsnäoloon eli "korotukseen". Fundamentalistisen myöhempien aikojen pyhien Jeesuksen Kristuksen kirkon tavoin yhdistynyt kirkko opettaa, että miehellä on oltava vähintään kolme vaimoa päästäkseen korotukseen. Useimpien muiden mormoniryhmittymien tavoin Yhdistynyt myöhempien aikojen pyhien kirkko opettaa ihmiselle olevan mahdollista kehittyä kuolemansa jälkeen Jumalaksi, mikäli hän on ollut uskollinen Jumalan kanssa solmimilleen liitoille.


text:
Kirkko soveltaa "sijoituksen lakia" (engl. "Law of Placing"). Sen mukaan liikkeen jäsenet eivät itse valitse puolisoaan, vaan kirkon johtajat valitsevat heille puolison rukoiltuaan asian puolesta. Kirkon johtajat voivat myös ottaa kirkkoon kuuluvan miehen vaimon ja antaa hänet "arvokkaammalle" jäsenelle.
Kirkko kehottaa myös jäseniään soveltamaan "pyhityksen lakia" eli jakamaan omaisuutensa jäsenten kesken. Tämä merkitsee siis eräänlaisessa yhteistaloudessa asumista. Pyhityksen laki ei kuitenkaan ole kirkon jäsenille pakollinen, ja osa jäsenistä elääkin yksityistalouksissa ja hallitsee omaa omaisuuttaan.


text: Sekä miehet että naiset seuraavat tarkkaa pukukoodia. Naisia kehotetaan käyttämään hametta tai mekkoa ja kasvattamaan pitkät hiukset. Miehillä on yleensä yksinkertaiset vaatteet, yleensä paita ja suorat housut. Useimmat yhteisön jäsenet käyttävät kotona tehtyjä vaatteita. Lisäksi jäsenet käyttävät 1800-luvun mallista garmenttia. Jäsenet eivät saa käyttää tatuointeja eivätkä lävistyksiä, ja naisten make-upin tulisi olla huomaamatonta.


text: Yhdistynyt kirkko opettaa kaikkien olevan tervetulleita Herran työhön, rodusta, kansallisuudesta ja taustasta huolimatta. Kuitenkaan kirkko ei suostu vihkimään mustaihoisia jäseniään pappeuteen. Sen mukaan Myöhempien aikojen pyhien Jeesuksen Kristuksen kirkko oli väärässä avatessaan pappeuden 1978 myös mustaihoisille.


title: Mudhoney (albumi)

text: Mudhoney on grungeyhtye Mudhoneyn albumi vuodelta 1989. Se on yhtyeen ensimmäinen täyspitkä albumi.


title: Mudhoney (albumi)

text: Kappale "Magnolia Caboose Babyshit" on cover versio Blue Cheerin kappaleesta "Magnolia Caboose Babyfinger", vaikka kappale onkin merkitty Mudhoneyn omaksi.


title: Reorganisoitu Jeesuksen Kristuksen kirkko (bickertonilaiset)

text: Reorganisoitu Jeesuksen Kristuksen kirkko (engl. "Reorganized Church of Jesus Christ") oli eräs myöhempien aikojen pyhien liikkeeseen kuulunut uskonnollinen yhteisö. Kirkko erosi Jeesuksen Kristuksen kirkosta vuonna 1907. Kiista elämän luonteesta tuhatvuotisen valtakunnan aikana hajotti Jeesuksen Kristuksen kirkon, ja lopulta puolet yhteisön kahdentoista apostolin koorumista erosi siitä ja perusti oman yhteisön, Reorganisoidun Jeesuksen Kristuksen kirkon.


text: Jeesuksen Kristuksen kirkon tavoin Reorganisoitu Jeesuksen Kristuksen kirkko piti Joseph Smithiä Jumalan profeettana ja ilmoituksensaajana. Hänen oikeana seuraajanaan he pitivä Sidney Rigdonia ja tämän seuraajana taas William Bickertonia.


text: Reorganisoitu Jeesuksen Kristuksen kirkko sulautui myöhemmin yhteen toisen Jeesuksen Kristuksen kirkosta eronneen ryhmän, Jeesuksen Kristuksen alkuperäisen kirkon kanssa. Näin syntyneen yhteisön toiminta kuitenkin hiipui.


title: Orvo Bogdanoff

text: Orvo Bogdanoff (s. 24. marraskuuta 1937 Viipuri) on tietokirjailija ja postikortti- ja valokuvahistorian tutkija, ammatiltaan kirvesmies. Hänen puolisonsa on Stina Nygård.


title: Aigis

text: Aigis (, ) oli kreikkalaisessa mytologiassa puolustautumiseen tarkoitettu suoja. Se kuvattiin joko kultaiseksi vuohen vuodaksi tai joskus myös kilveksi tai sen tapaiseksi esineeksi, jonka keskellä oli kuva gorgon päästä. Aigista käytti Zeus, välillä myös Pallas Athene tai Apollon rintapanssarina. Lisäksi sitä käytettäessä tapahtui rajuilman tapaisia ilmiöitä: maa tärähteli ja taivaalla salamoi ja ukkosti ja kuolevaiset joutuivat pelon valtaan.


title: Aigis

text: Homeros kertoo, että Zeuksen aigiin valmisti Hefaistos taisteluun titaaneja vastaan. Aigis kerrottiin koristellun kultaisin tupsuin ja sen keskustaa koristi gorgoneion, Medusan pää. Attikalaiset taiteilijat pitivät kiinni arkaaisesta perinteestä ja kuvasivat aigiin tupsut käärmeiksi alkuperäisten esikuvien mukaisesti.


title: Jeesuksen Kristuksen alkuperäinen kirkko (bickertonilaiset)

text: Jeesuksen Kristuksen alkuperäinen kirkko (engl. "Primitive Church of Jesus Christ") oli eräs myöhempien aikojen pyhien liikkeeseen kuulunut uskonnollinen yhteisö. Se erosi Jeesuksen Kristuksen kirkosta, eräästä toisesta mormonistisesta yhteisöstä, vuonna 1914.


text: Kirkon hajottaneen kiistan aiheena oli kysymys kirkon johtamisesta. Eräs Jeesuksen Kristuksen kirkon apostoleista, James Caldwell, katsoi, että kirkon johdossa tulisi olla vain kahdentoista apostolin koorumin. Apostolien yläpuolella oleva "ensimmäinen presidenttikunta", johon kuului kirkon profeetta sekä tämän kaksi neuvonantajaa, oli hänestä luopumista Jeesuksen Kristuksen aikoinaan perustaman kirkon alkuperäisestä hallintomallista, johon ei kuulunut apostolien yläpuolella olevaa hallintoelintä. Lopulta kiista sai sellaiset mittasuhteet, että Caldwell seuraajineen perusti oman kirkon, jossa noudatettiin Jeesuksen antamaa "alkuperäistä" hallintomallia.


text: Caldwellin johtama kirkko piti Jeesuksen Kristuksen kirkon tapaan Joseph Smithiä kirkon alkuperäisenä profeettana ja ilmestyksensaajana. Hänen oikeana seuraajanaan se piti Sidney Rigdonia, tämän taas William Bickertonia.


text: Vaikka Caldwellin johtama kirkko pitikin Smithiä profeettana ja Mormonin kirjaa Jumalan sanana, se ei uskonut ensimmäisen näyn, siis Smithin alkuperäisen kutsumusnäyn, historiallisuuteen.


text: Jeesuksen Kristuksen alkuperäinen kirkko sulautui myöhemmin yhteen Reorganisoidun Jeesuksen Kristuksen kirkon kanssa. Näin syntyneen ryhmän toiminta kuitenkin lamautui enne pitkää.


title: Kolmas Intian–Pakistanin sota

text: Intian–Pakistanin sota vuoden 1971 joulukuussa liittyi Bangladeshin itsenäistymiseen. Varsinaiset sotatoimet kestivät kaksi viikkoa 3.–16. joulukuuta ja päättyivät Pakistanin tappioon. Bangladeshin itsenäisyyssodassa Intia asettui Bangladeshin (silloisen Itä-Pakistanin) puolelle. Länsipakistanilaisten arveltiin murhanneen kolme miljoonaa ihmistä, ja kymmenen miljoonaa pakolaista vyöryi Intiaan.


title: Kolmas Intian–Pakistanin sota

text:
Intian Indira Gandhi yritti koota kansainvälistä painostusta Euroopan matkallaan. Yhdysvaltain tiedettiin tukevan Länsi-Pakistania, Neuvostoliiton Itä-Pakistania. Intialaiset siirsivät joukkojaan lähemmäs rajaseutuja ja odottivat talven tuloa, mikä tukkisi Himalajan solat ja estäisi Kiinan sekaantumisen sotatoimiin.
Joulukuun 3. päivän iltana pakistanilaiset tekivät ilmaiskun Pohjois-Intian sotilaslentokentille. Intialaiset iskivät takaisin seuraavana päivänä, ja hyökkäisivät Itä-Pakistanissa olevien länsipakistanilaisten joukkojen kimppuun maalta, mereltä ja ilmasta. Länsi-Pakistanin armeija antautui kahdessa viikossa, ja intialaiset saivat 90 000 sotavankia.


title: Cinema Bizarre

text: Cinema Bizarre oli Berliinissä, Saksassa vuonna 2005 perustettu glam-pop- ja rockyhtye. Siihen kuuluivat laulaja Strify, basisti Kiro, kosketinsoittaja Romeo, kitaristi Yu ja rumpali Shin. Yhtyeen jäseniä kiinnostaa japanilainen visual kei -tyyli, mikä saattaa olla huomattavissa yhtyeen androgyynisestä ulkonäöstä. Laulaja Strify sanookin, että Cinema Bizarrea ei ole tarkoitettu vain kuultavaksi, heidän on tarkoitus myös näkyä.


title: Cinema Bizarre

text: Jäsenet tapasivat toisensa manga-foorumilla vuonna 2005, jossa heidän yhteinen kiinnostuksensa musiikkiin sai heidät perustamaan yhdessä bändin. Cinema Bizarrea on vertailtu toiseen saksalaiseen bändiin, Tokio Hoteliin, johtuen siitä, että molemmat ovat saksalaisia rockyhtyeitä, ja jäsenet suurin piirtein samaa ikäluokkaa. Musiikillisia samankaltaisuuksia ei kuitenkaan juuri ole.


title: Cinema Bizarre

text: Cinema Bizarre osallistui Saksan Euroviisujen karsintoihin vuonna 2008. Yhtye selvisi finaaliin asti, mutta ei päässyt edustamaan Saksaa. He sijoittuivat karsinnoissa kolmansiksi.


title: Cinema Bizarre

text: Yhtye konsertoi Suomessa 18. syyskuuta 2008 osana heidän "Final Attraction World-Tour 2008" -kiertuettaan. Keikka siirtyi noin kuukaudella teknisten ongelmien vuoksi. Keikka pidettiin Helsingin Nosturissa.


title: Cinema Bizarre

text: 7. marraskuuta 2008 yhtyeen kosketinsoittaja Luminor ilmoitti eroavansa yhtyeestä, koska hän ei ollut tarpeeksi hyvässä kunnossa jatkaakseen siinä. Pian tämän jälkeen Romeo tuli hänen tilalleen, ja Cinema Bizarre onnistui jatkamaan hyvin ilman Luminoriakin.


title: Cinema Bizarre

text: Elokuussa 2009 yhtye julkaisi toisen albuminsa, nimeltä "toyZ". Alun perin levyn piti ilmestyä maaliskuussa, mutta sitten se ei ollutkaan vielä valmis. Julkaisu siirrettiin toukokuulle, josta levy-yhtiön virheen takia tulikin kesäkuu. Loppujen lopuksi levy tuli ulos elokuussa, koska levy-yhtiö oli jälleen tehnyt virheen ja laittanut ”My Obsession” -singlen ladattavaksi liian aikaisin. Lopputulos oli, että kappale levisi laittomasti Internetiin ja oli julkaistava toinen single. ”I Came 2 Party” ilmestyi 7. elokuuta. Se tehtiin yhteistyössä mm. Lady Gagalle miksanneen Space Cowboyn kanssa, tämä esiintyy myös kappaleen videolla.


title: Cinema Bizarre

text: Vuoden 2009 keväällä Cinema Bizarre myös konsertoi Amerikassa, Lady Gagan lämmittelybändinä. Lady Gaga oli henkilökohtaisesti kutsunut heidät lämmittelijäbändikseen ihastuttuaan heidän musiikkiinsa. Syksyllä 2009 Cinema Bizarre kiersi Euroopassa, mutta kiertue ei yltänyt Suomeen asti.


title: Cinema Bizarre

text: Tammikuussa 2010 yhtye hajosi bändin jäsenien tahdottua jatkaa omia polkujaan. Kaikki ovat aloittelemassa uusia projekteja.


title: M/S Envik

text: M/S "Envik" () on Puolalaisen SMT Shipping -varustamon tytäryhtiön SMT Eureka Cementin omistuksessa oleva ainoa Suomen lipun alla oleva sementinkuljetusalus. Laivan isännöinnin ja miehityksen hoitaa ASP Ship Management Scandinavia Oy. Alus on rakennettu vuonna 1983 Leirvik I Sognissa, Norjassa. Kuollutta painoa Envikillä on 3 683 tonnia ja jääluokitus on 1A1. Alus on rekisteröity Suomen lipun alle ja sen kotisatama on Maarianhamina.


title: M/S Envik

text: Alusta voidaan kutsua rakenteensa puolesta tankkilaivaksi. Sillä on neljä ruumaa johon sementti varastoidaan, ja mikäli lasti kuljetettaisiin säiliöautoilla, tarvittaisiin yhden lastin kuljettamiseen jopa sata tankkiautoa. Laivan miehistö on suomalainen ja se tekee noin kolmen viikon työjaksoja.


title: M/S Envik

text:
Alus rakennettiin vuonna 1983 norjalaisella telakalla. Valmistuttuaan alus luovutettiin Finnsementin omistukseen, joka rekisteröi aluksen Suomen lipun alle. Vuodesta 1983 vuoteen 2004 saakka laiva oli nimeltään Envik, jonka jälkeen alus päätyi
ahvenanmaalaisen Klaveness Cement Logistics AB:n haltuun ja sai nimen KCL Ballerina. Nimi vaihdettiin takaisin Envikiksi vuonna 2010 kun Puolalainen SMT Eureka Cement osti aluksen. Aluksella ei tällä hetkellä ole enää vakituisella sopimuksella olevaa henkilökuntaa, ja se onkin jäämässä pois Suomen liikenteestä helmikuussa 2014.


title: M/S Envik

text: Alus ajaa pääsääntöisesti Suomen sisäistä rahtia Paraisilta Finnsementin tuotantolaitokselta eri puolille Suomea, muun muassa Ouluun, Pietarsaareen ja Kirkkonummen Kantvikiin. Toisinaan alus hakee sementtiä myös ulkomaisilta tuottajilta mm. Virosta ja Tanskasta.


title: Salla Tuomivaara

text: Salla Maria Tuomivaara (s. 13. elokuuta 1975 Sotkamo) on suomalainen sosiologi ja eläinoikeusaktivisti. Hän työskentelee Animalian toiminnanjohtajana.


title: Salla Tuomivaara

text: Tuomivaara oli perustamassa Oikeutta eläimille -yhdistystä vuonna 1995 ja oli alkuaikoina sen näkyvimpiä aktiiveja. Hän oli toiminut jo 1980-luvulla perinteisissä eläinsuojeluyhdityksissä, kuten Animaliassa. Tuomivaara on ollut myös perustamassa Maan ystäviä, ja hän on lisäksi ollut aktiivisesti mukana "Muutoksen kevät"- ja "Voima"-lehtien taustaryhmissä.


title: Salla Tuomivaara

text: Tuomivaara on ollut Vihreiden eläintyöryhmän puheenjohtajana ja ympäristötyöryhmän sihteerinä. Espoossa teini-ikänsä asunut Tuomivaara oli ehdokkaana eduskuntavaaleissa 1999 Uudenmaan vaalipiirissä, minkä jälkeen hän työskenteli kansanedustaja Anni Sinnemäen eduskunta-avustajana vuodet 1999–2004.


title: Salla Tuomivaara

text: Tuomivaara on valmistunut Tampereen yliopistosta yhteiskuntatieteiden maisteriksi pääaineenaan sosiologia. Hän tekee väitöskirjaa sosiologian eläinkäsityksen muotoutumisesta.


title: Salla Tuomivaara

text: Tuomivaara asuu Helsingissä ja on avoliitossa Harri Lammin kanssa, joka on työskennellyt muun muassa Pohjoismaiden Greenpeacen ohjelmajohtajana ja Itä-Aasian Greenpeacen ilmasto- ja energianeuvonantajana.


title: Casey Jones (sarjakuvahahmo)

text: Arnold ”Casey” Jones on IDW-kustantamon Turtles-sarjakuvissa esiintyvä Turtlesien toinen ihmisliittolainen, ja Raphaelin paras ystävä. Kevin Eastmanin ja Peter Lairdin luoma hahmo esiintyi ensimmäisen kerran vuonna 1985 "Raphael"-sarjakuvalehden ensimmäisessä numerossa.


title: Casey Jones (sarjakuvahahmo)

text: Toisin kuin kilpikonnanelikolla, Jonesilla ei ole varsinaista teräasetta, vaan hän taistelee pääasiassa erilaisilla urheilumailoilla ja joskus laudanpätkillä. Hänellä on päässään valkoinen 1970-luvun jääkiekkomaski.


title: Casey Jones (sarjakuvahahmo)

text: Jones kasvoi New Yorkissa, missä hänen naapurikadullaan pyöri joukko rikollisia. Kyllästyttyään näiden jatkuvaan riehumiseen ja ryöstelyihin hän päätti käydä säännöllisesti punttisalilla sekä lukea muutaman kamppailulajia opettavan kirjan osatakseen tapella alueen rikollisia vastaan.


title: Casey Jones (sarjakuvahahmo)

text: Jones esiintyi ensimmäisen kerran Raphaelin minisarjakuvassa, jossa hän käyttäytyi pikkurikollisia vastaan hyvin väkivaltaisesti. Jones tapasi samalla Raphaelin, joka auttoi erästä naista kahta ryöstäjää vastaan. Raphaelin annettua heidän mennä Jones ei ymmärtänyt syytä, vaan jahtasi roistot kiinni. Hän hakkasi heidät lähes tajuttomiksi, kunnes Raphael ehti väliin. Kaksikko ryhtyi tappelemaan keskenään. Samalla Raphael yritti puhua järkeä Jonesille, joka ei ottanut puheita kuuleviin korviinsa. Lopulta huomattuaan, ettei kykenisi voittamaan Raphaelia tappelussa, Jones päätti kuunnella mutanttikilpikonnan puheita ja ystävystyi hänen kanssaan.


title: Casey Jones (sarjakuvahahmo)

text: Myöhemmin Jones saapuu auttamaan Turtleseja, Tikkua ja April O'Neilia Silppuria vastaan. Tapahtuman myötä Jonesista tuli varsinaisesti Turtlesien liittolainen. Huolimatta Raphaelin puhuttelusta Jones on ajoittain toiminut turhan väkivaltaisesti rikollisia kohtaan. Hän jopa tappoi tahattomasti teini-ikäisen miehen, joka yritti ryöstää hänet. Jones yritti unohtaa tapahtuman ratkeamalla alkoholiin, mikä tuhosi hänen suhteensa Apriliin.


title: Casey Jones (sarjakuvahahmo)

text: Myöhemmin ollessaan matkalla Los Angelesiin löytääkseen Aprilin tapasi hän raskaana olevan naisen Gabriellen. Rakastuttuaan häneen Jones meni Gabriellen kanssa naimisiin ja jäi asumaan Los Angelesiin. Gabrielle kuoli synnytykseen ja Jonesille jäi huolehdittavaksi tyttölapsi, jonka hän nimesi Shadow'ksi. Hän palasi tyttärensä kanssa New Yorkiin, jossa tapasi Aprilin. Hän oli saapunut ostamaan asunnon Jonesin äidin omistamasta rakennuksesta. Tapaamisen aikana Jones sai selvitettyä ongelmansa Aprilin kanssa ja pari alkoi seurustella uudelleen. Myöhemmin Teenage Mutant Ninja Turtlesin neljännessä osassa Jones meni lopulta naimisiin Aprilin kanssa, ja he yhdessä kasvattivat Jonesin adoptiotyttären Shadow'n.


title: Casey Jones (sarjakuvahahmo)

text: Casey Jones esiteltiin ensi kerran televisiossa vuonna 1989 Turtles – mutanttikilpikonnat -sarjassa, jossa hahmo oli vierailevassa roolissa viiden jakson verran. Hän oli hyvin innokas omankädenoikeuden harjoittaja, joka saattoi ryhtyä tappelemaan murhaajien tai pelkästään luontoa roskaavien kanssa. Sarjan aikana Jones ei kertaakaan ottanut naamiotaan pois eikä hänellä ollut minkäänlaista suhdetta Aprilin kanssa toisin kuin sarjakuvissa. Hahmon alkuperäisenä äänenä toimi Pat Fraley.


title: Casey Jones (sarjakuvahahmo)

text: Jones esiintyi toisen kerran animoituna vuoden 2003 Turtles-sarjassa, jossa hänellä oli huomattavasti merkittävämpi rooli. Hän hautoi kostoa rikollisille nuoresta iästä lähtien, koska Hunnin johtama Purppuralohikäärmeiden jengi poltti Jonesin isän kaupan.


title: Casey Jones (sarjakuvahahmo)

text: Jones tutustui jo lapsena Turtleseihin, jotka yrittivät tuolloin opettaa hänelle itsepuolustusta muutamia kiusaajia vastaan. Myöhemmin hän tapasi Raphaelin sarjakuvan tapaan väkivaltaisissa merkeissä, mutta liittoutui lopulta Turtlesien kanssa. Näiden kautta Jones tutustui myös Apriliin, jonka kanssa hän alkoi myöhemmin sarjan aikana seurustelemaan. Jones on sarjan aikana hyväsydäminen, mutta helposti ärsytettävä. Hahmon äänenä toimi alkuperäisessä versiossa Marc Thompson ja suomenkielisessä versiossa 1. kaudella Juha Paananen ja 2-7 kausilla Ville Valtanen.


title: Casey Jones (sarjakuvahahmo)

text: Ensimmäisessä elokuvassa vuonna 1990 Casey Jones on Turtlesien ohella yksi elokuvan päähahmoista. Hän on entinen jääkiekkoilija, joka jätti lajinsa loukkaantuessaan vakavasti, mutta päätti myöhemmin taistella kadulla rikollisia vastaan. Jones tapaa elokuvassa Raphaelin hyökätessään muutaman pikkurikollisen kimppuun, jotka yrittivät viedä erään naisen käsilaukun. Raphael estää Jonesia vahingoittamasta varkaita, minkä seurauksena hän raivostuu Raphaelille. Myöhemmin Jones näkee Raphaelin uudelleen yksinään katolla jalkaklaanilaisten ympäröimänä ja päättää mennä auttamaan Raphaelia. Kaksikko lopulta ystävystyy ja Jones tapaa loput Turtlesit, joista Mikeyn mielestä Jones on kuin steroideja käyttävä Wayne Gretzky. Myöhemmin hän auttaa Turtleseja tappelemaan Silppuria ja jalkaklaanin ninjoja vastaan. Hahmoa näytteli Elias Koteas.


title: Casey Jones (sarjakuvahahmo)

text: Jones palaa joukkoon Turtlesin elokuvasarjan kolmannessa osassa, jossa Turtlesit pyytävät Jonesia vahtimaan Tikun kanssa neljää feodaaliajan japanilaista vartijaa, jotka siirtyivät ajassa tulevaisuuteen siirtymälaitteen avulla. Sillä välin Turtlesit yrittivät matkata ajassa taaksepäin tuodakseen puolestaan Aprilin takaisin nykyaikaan. Elokuvassa Jonesia näytellyt Elias Koteas esittää myös hänen esi-isäänsä Whitiä, joka auttaa Turtleseja muinaisjapanissa.


title: Casey Jones (sarjakuvahahmo)

text: Neljännessä elokuvassa tarina jatkaa vuosia eteenpäin toisesta elokuvasta, jonka myötä Turtlesit ovat menneet omille teilleen. Jones puolestaan on suhteessa Aprilin kanssa ja työskentelee päivisin laivankuljetusyhtiössä lähettinä. Öisin hän jatkaa rikollisten jahtaamista. Jones tapaa myös yövartijan roolin ottaneen Raphaelin, jonka kanssa kaksikko nappaa muutaman rikollisen kiinni jättäen ne poliisien haettavaksi. Sittemmin Jones esiintyy elokuvan loppuvaiheella auttaessaan Turtleseja pääsemään useiden ninjojen ohi Max Wintersin yhtiön rakennuksen sisään sekä houkuttelemaan erään puuttuvan hirviön takaisin omaan aikaansa. Hahmon äänenä toimi Chris Evans. Suomenkielisessä versiossa hänen äänenään oli jo 2003-luvun animaatiosarjasta tuttu Ville Valtanen.


title: Casey Jones (sarjakuvahahmo)

text: Vuonna 2011 julkaistiin independent-lyhytelokuva Casey Jonesista, ja se kertoo hahmon synnyintarinan omankäden kostajana. Jones ajetaan pois paikallisesta jääkiekkojoukkueesta, jossa hän käyttäytyy sopimattoman väkivaltaisesti. Palattuaan takaisin kotiin äitinsä luokse hän tapaa kadulla purppuralohikäärme-jengin jäseniä, jotka hakkaavat hänet. Jones päättää harjoitella kamppailutaitojaan ja suojella omaa kulmakuntaansa pikkurikollisilta. Pääosassa esiintyi Hilarion Banks.


title: Luettelo Suomen aatelissuvuista

text: Tämä on luettelo Suomen aatelissuvuista. Suomen aateliin on kaikkiaan introdusoitu 357 sukua, joista 282 aatelisia, 63 vapaaherrallisia, 11 kreivillisiä ja yksi ruhtinaallinen. 148 sukua on säilynyt mieslinjaisena ja 16 naislinjaisina. Säilyneistä mieslinjaisista suvuista kreivillisiä on neljä, vapaaherrallisia 25 ja aatelisia 119. Ainoa ruhtinassuku on jo sammunut. Suvuista ilmeisesti viisi edustaa Vanhan Suomen aatelia.


title: Luettelo Suomen aatelissuvuista

text: Eri aatelisarvoja edustavat suvut on numeroitu erikseen introdusoimisjärjestyksessä, ensimmäisinä vuonna 1818 Suomen ritarihuoneen perustamisen yhteydessä esitellyt.


title: Luettelo Suomen aatelissuvuista

text:
Mieslinjaisina elävät suvut lihavoitu, mieslinjalta sammuneet mutta naislinjalla jatkuvat kursivoitu, loput kokonaan Suomessa sammuneita.
Lisäksi ritarihuoneen aatelisluettelosta puuttuu osa sellaisista suomalaisista suvuista, joiden edustajalle Suomen Suuriruhtinas on autonomian aikana myöntänyt periytyvän aatelisarvon sotilasansioista. Näitä ovat esimerkiksi:


title: De Geer

text: De Geer (myös de Geer) on ruotsalainen aatelissuku, jolla on useita haaroja. Osa haaroista on vapaaherrallisia ja osa kreivillisiä.


title: De Geer

text:
Perimätiedon mukaan suku on lähtöisin Liègestä, Brabantista. Nimen on sanottu tulleen Maasin sivujoesta Geeristä, joka virtaa Maastrichtin läpi. Ruotsiin vuonna 1627 muuttanut kauppias ja ruukinomistaja Louis De Geer aateloitiin elokuussa 1641 ja hänen sukunsa esiteltiin Ruotsin ritarihuoneelle seuraavana vuonna aatelisena sukuna numero 291. Suomen aateliin on kuulunut suvusta kaksi haaraa, De Geer (Suomen ritarihuoneen aatelinen suku nro 26) ja de Geer till Tervik (kreivillinen suku nro 3). Ensin mainittu sammui Suomessa vuonna 1925, jälkimmäinen jo 1855. Aatelisen suvun nro 26 jälkeläisiä saattaa kuitenkin elää yhä Yhdysvalloissa. Ruotsissa suvusta on elossa kaksi vapaaherrallista haaraa, de Geer af Finspång ja de Geer till Leufsta.
__notoc__


title: Schildt

text: Schildt on ruotsalainen ja suomalainen aatelissuku. Suku on mahdollisesti lähtöisin Regensburgista Saksasta ja saapui Suomeen Inkerinmaalta. Eversti Jürgen Schildt naturalisoitiin Ruotsin ritarihuoneeseen vuonna 1642 numerolla 282. Saksalaisen suvun toiseen haaraan kuuluva kapteeni Christoffer Schildt introdusoitiin Suomen ritarihuoneeseen sen järjestäytyessä vuonna 1818.


title: Soisalon-Soininen

text: Soisalon-Soininen on muun muassa seuraavien suomalaisten sukunimi:


title: Wuorenheimo

text: Wuorenheimo, alkujaan "Bergbom", on seuraavien merkittävien suomalaisten sukunimi:


title: Cronstedt

text: Cronstedt on ruotsalainen aatelissuku, jonka yksi sukuhaara on introdusoitu Suomen aateliin vapaaherrallisena sukuna numero 50. Marten Gavelius, Axel Oxenstiernan tilanhoitaja aateloitiin nimellä "Cronstedt" 17. joulukuuta 1686. Suomessa suku muun muassa Herttoniemen kartanon omistajina. C.O. Cronstedt toimi myös Viaporin komentaja amiraalina Suomen sodassa.


title: Antell

text: Antell on suomalainen sivistyssuku, jonka tunnetuin haara on aateloitu 1800-luvulla. Samannimisiä sukuja on Suomessa useita muitakin, sillä varsinkin nimen Anttila ruotsintaminen Antelliksi on aikanaan ollut yleistä. Suvun varhaisimmaksi edustajaksi on katsottu 1500-luvun puolivälissä Saloisten pitäjän Piehingin kylän Anttilan talon isäntänä toiminut Antti Pekanpoika. Hänen jälkeläisekseen oletettu 1600-luvun puolivälissä elänyt Paltamon kirkkoherra Johan Matthiae Antilius (myös Anthelius tai Anttelius) on suvun varsinainen kantaisä. Hänen pojanpoikansa alkoivat käyttää nimestä lyhyempää muotoa Antell. Kuopion läänin maaherra Samuel Henrik Antell aateloitiin vuonna 1866 ja suku introdusoitiin Suomen ritarihuoneeseen vuonna 1868 numerolla 242. Aatelissuvun tunnuslause on "Labora" ("Tee työtä!").Taiteen keräilijä ja suurlahjoittaja Herman Antell (1847–1893) on eri sukua.


title: Rehbinder

text: Rehbinder on jo 1400-luvulla tunnettu, Kuurinmaalta peräisin oleva baltiansaksalainen aatelissuku, joka yksi sukuhaara on introdusoitu Suomen Ritarihuoneeseen vapaaherrallisena aatelissukuna numero 3. Suku siirtyi Ruotsin palvelukseen 1601. Kenraalimajuri "Henrik IV Rehbinder" introdusoitiin Ruotsin Ritarihuoneeseen vuonna 1668 aatelisena sukuna numero 713 Rehbinder till Uddrich, ja korotettiin vapaaherralliseen säätyyn vuonna 1680, sukuna numero 77. Suku hallitsi Virossa "Udrikun kartanoa" () ja perusti Saku-oluttehtaan.


title: Uutiskukko

text: Uutiskukko oli kerran viikossa ilmestyvä puolueista riippumaton kaupunkilehti. Ilmaislehtenä ilmestyvän lehden jakelulevikki oli 52 500, jakelualue Kuopio ja Siilinjärvi, ilmestymispäivä lauantai. Lehden viimeinen päätoimittaja oli Heli-Marjatta Sormunen. Lehteä julkaisi Uutis-Kukko H. Sormunen Ky. Lehti ilmestyi viimeisen kerran kesäkuussa 2007 ja se ilmoitti lopettavansa toimintansa talousvaikeuksien vuoksi marraskuussa 2007.


title: Uutiskukko

text: Uutiskukko oli vielä ilmestyessään maan toiseksi vanhin kaupunkilehti, ja maan pitkäaikaisimpiin päätoimittajiin kuulunut Sormunen oli sen päätoimittaja 1960-luvun puolivälistä alkaen vuoden 2007 lopettamiseen asti.


title: Uutiskukko

text: Itä-Suomen läänin toimittajapalkinnon Uutiskukko sai 2006 perhearvoja esillä pitävästä ja ihmisläheisestä toimitustyöstä.


title: Nicolas-Louis François de Neufchâteau

text: Nicolas-Louis François de Neufchâteau (17. huhtikuuta 1750 Saffais Lothringen – 10. tammikuuta 1828 Pariisi) oli ranskalainen agronomi, poliitikko ja Ranskan akatemian jäsen.


title: Nicolas-Louis François de Neufchâteau

text: François de Neufchâteau syntyi kyläkoulun opettajan ja johtajan perheeseen. Hän herätti jo varhain Neufchâteaussa virkapaikkaa pitävän Elsassin kruununvoudin Henri d'Héninin huomion. Runot, joita hän kirjoitti 12-vuotiaana kiitokseksi suojelijalleen, saivat osakseen sekä Voltairen että Rousseaun hyväksynnän. Hän kävi koulun Neufchâteaussa ja opiskeli juridiikkaa Reimsissä. Vuonna 1765 tuskin 15-vuotiaana hän julkaisi ensimmäisen runokokoelmansa "Poésies diverses", jota seurasi "Pièces fugitives".


title: Nicolas-Louis François de Neufchâteau

text: Vuonna 1766 hänet hyväksyttiin Dijonin akatemian jäseneksi, ja myöhemmin seurasivat Lyonin, Marseillen ja Nancyn akatemioiden jäsenyydet. Kuusitoistavuotiaana hän sai lisätä nimeensä Neufchêteun kaupungin nimen ja näin hänen sukunimekseen tuli "François de Neufchâteau".


title: Nicolas-Louis François de Neufchâteau

text: François de Neufchâteau nimitettiin vuonna 1770 Toulin Saint-Clauden episkopaalisen collegen opettajaksi, mutta hänet erotettiin pian, koska hän esitti tehtävässään "filosofisia" ajatuksia. Vuonna 1776 hän osti itselleen oikeudenkäytön viran Mirecourt’in kihlakunnasta Vosges’ista.


title: Nicolas-Louis François de Neufchâteau

text: Hänestä tuli Lothringenin talousviraston varajohtaja vuonna 1781. Hänet nimitettiin yleisen syyttäjän virkaan Saint-Dominguessa (nyk. Haiti) vuonna 1783, ja hän lähti Ranskasta uudelle virkapaikalleen, jossa hän viipyi vuoteen 1786. Hän opetteli siirtokunnan taloutta ja sen kehitysmahdollisuuksia. Hän oli yhteistyössä Almanach des Muses’n kanssa ja käänsi sitä varten Raivoisan Rolandin säkeitä, mutta ne tuhoutuivat paluumatkalla hänen jouduttuaan haaksirikkoon. Vuonna 1787 hän palasi takaisin Lothringeniin, jossa hän omistautui maataloudelle ja jatkoi kirjeenvaihtoaan filosofien, kirjailijoiden ja runoilijoiden kanssa.


title: Nicolas-Louis François de Neufchâteau

text: Ranskan vallankumouksessa Nicolas-Louis François de Neufchâteau oli monessa mukana. Vuonna 1789 hän toimitti Taulin kihlakunnan valitus- ja anomuskirjan ja tuli valituksi kansalliskokouksen varaedustajaksi ja erään kantonin rauhantuomariksi ja sitten myös Vosges’n departementin johtajaksi vuonna 1790. Seuraavana vuonna 1791 hänen valittiin jäseneksi lakiasäätävään kokoukseen Vosges’n departementin edustajana, ja hän toimi kokouksen sihteerinä ja sittemmin myös lainsäädäntökomitean jäsenenä. Hän tuli tunnetuksi vihamielisestä asenteestaan juonittelevia pappeja ja yleensä katolista kirkkoa kohtaan, ja hän kannatti voimakkaasti maallista yhteiskuntaa.


title: Nicolas-Louis François de Neufchâteau

text: Hänet valittiin Ranskan vallankumouksen aikana toimineen Konventin jäseneksi, mutta hän kieltäytyi osallistumasta sen toimintaan ja vetosi heikkoon terveyteensä. Hän myös kieltäytyi hänelle tarjotusta oikeusministerin tehtävästä. Kansalliskokouksen lopettamisen jälkeen hän palasi vanhaan tehtäväänsä Vichereyn (Vosges) rauhantuomariksi, johon hänet valittiin 1790.


title: Nicolas-Louis François de Neufchâteau

text: Hän joutui kokemaan myös vallankumouksen ajan vankilat, sillä 2. syyskuuta 1793 ja 4. elokuuta 1794 välisen ajan hän vietti vankeudessa. Hänen valittiin kuitenkin Ranskan ja vallankumouksen korkeimman oikeuden "Tribunal de cassation" jäseneksi 3. tammikuuta 1796. Hän oli ylin poliisivirkamies Vosgesin departementissa marraskuusta 1795 alkaen. Hänet nimitettiin Ranskan sisäministeriksi 6. heinäkuuta 1797, ja hän oli tehtävässä 14. syyskuuta 1797 sakka, jolloin Lazare Carnot korvasi hänet. Hänet valittiin uudelleen arvannostolla sisäministeriksi toukokuussa 1798, ja tällöin ministeriys kesti lähes vuoden.


title: Nicolas-Louis François de Neufchâteau

text: Ennen toista ministeriyttä hän matkusti Wieniin täysvaltaisena lähettiläänä, ja hänelle tarjottiin myös ulkoministerin tehtäviä, mutta niistä hän kieltäytyi. Ministeriytensä aikana hän suoritti useita merkittäviä uudistuksia hallinnon eri alueilla. Hän loi perustan departementtien arkisto- ja kirjastolaitokselle, karttojen keskussijoituspaikalle, teollisuustuotteiden näyttelylle, Louvren museolle. Hän loi myös lukioiden ja collègien pääsykokeet ja järjesti Napoleonin Italiasta lähettämien taideteosten vastaanoton Ranskassa.


title: Nicolas-Louis François de Neufchâteau

text: Hän liittyi Napoleonin kannattajiin, ja hänet valittiin senaattoriksi vuonna 1800, ja vuosina 1804 -1806 hän toimi senaatin puhemiehen. Hän sai asetuksella 26. huhtikuuta 1808 keisarikunnan kreivin arvon. Tämän jälkeen hän vetäytyi julkisesta elämästä sairastamaan kihtiään ja kirjallisten töiden pariin.


title: Elmer Bernstein

text: Elmer Bernstein (4. huhtikuuta 1922 – 18. elokuuta 2004) oli yhdysvaltalainen säveltäjä. Hän tuli maailmankuuluksi elokuvamusiikistaan, erityisesti seikkailu- ja sotaelokuvista; hänen säveltämiään ovat muiden muassa "Kymmenen käskyä" (1956), "7 rohkeata miestä" (1960) "Suuri pakoretki" (1963), "Hei, me lennetään" (1980) ja "Hei, taas me lennetään!" (1982). Bernstein on säveltänyt myös National Geographic Societyn tv-dokumenteissa käytetyn tunnusmusiikin.


title: Elmer Bernstein

text: Bernstein syntyi New Yorkissa ja sai varhaista pianonsoiton opetusta muun muassa Henriette Michelsonilta. Aaron Copland ihastui pojan improvisaatiotaitoihin ja esitteli tämän tämän tulevalle opettajalle, Israel Citkowitzille.


title: Elmer Bernstein

text: Bernstein sävelsi elokuvamusiikkinsa ohella kaksi musikaalia. "How Now, Dow Jones" sai kantaesityksensä Broadwaylla 1968 ja "Merlin" 1983. Säveltäjä voitti uransa aikana useita palkintoja, joista tunnetuimpia ovat yksi Oscar-palkinto ja kaksi Golden Globea. Hän kuoli syöpään Kaliforniassa 82-vuotiaana.


title: Dominic Frontiere

text: Dominic Frontiere (s. 17. kesäkuuta 1931) on yhdysvaltalainen säveltäjä. Hän on säveltänyt mm. "Äärirajoilla"-sarjan teeman ja musiikin lukuisiin elokuviin.


title: Dominic Frontiere

text: Frontiere syntyi New Havenissa, Connecticutissa, ja soitti lapsena useita soittimia, mutta päätti keskittyä harmonikkaan. Aloitettuaan uransa big band -muusikkona hän muutti Los Angelesiin ja aloitti opintonsa Kalifornian yliopistolla.


title: Dominic Frontiere

text: Frontiere voitti vuonna 1980 parhaan elokuvamusiikin Golden Globe -palkinnon työstä elokuvassa "The Stunt Man – henkensä kaupalla" (1980).


title: David Amram

text: David Amram (s. 17. marraskuuta 1930) on yhdysvaltalainen säveltäjä. Hänen tunnetuimmat saavutuksensa lienevät elokuvamusiikin alalla – hänen säveltämänsä on esimerkiksi teema elokuvaan "Mantshurian kandidaatti" (1962).


title: David Amram

text: Amram syntyi Philadelphiassa, Pennsylvaniassa, ja perehtyi jo lapsena klassiseen musiikkiin ja jazziin. Hän opiskeli pianon-, trumpetin- ja tuubansoittoa, mutta valmistui George Washingtonin yliopistosta pääaineenaan Euroopan historia vuonna 1952. Uransa varhaisessa vaiheessa hän soitti käyrätorvea Kansallisessa sinfoniaorkesterissa.


title: David Amram

text: Amram vietti pari vuotta Euroopassa ennen palaamistaan Yhdysvaltoihin vuonna 1955. Hänet valittiin opiskelemaan Manhattan School of Musiciin.


title: David Amram

text: Amram oli New Yorkin filharmonikkojen nimikkosäveltäjänä vuosina 1966–1967. Hän on uransa aikana työskennellyt monenlaisen musiikin parissa ja ollut aktiivinen paitsi elokuvamusiikin säveltäjänä, myös varsinkin jazzmuusikkona.


title: Luis Bacalov

text: Luis Enríquez Bacalov (30. maaliskuuta 1933 Buenos Aires, Argentiina – 15. marraskuuta 2017 Rooma, Italia) oli argentiinalaissyntyinen italialainen säveltäjä, joka tuli tunnetuksi varsinkin elokuvamusiikillaan. Hän oli ehdolla Oscar-palkinnon saajaksi vuonna 1967 ja voitti palkinnon 1996.


title: Luis Bacalov

text: Bacalovin tunnetuimpia töitä ovat "Matteuksen evankeliumi" (1964) ja "Il Postino – Posteljooni" (1994). Säveltäjä työsti musiikkia myös elokuvien ulkopuolella; häneltä valmistui esimerkiksi teoksia orkesterille ja kuorolle.


title: Luis Bacalov

text: Bacalov syntyi Buenos Airesissa. Vuodesta 1959 alkaen hän asui Italiassa. Bacalov jatkoi aktiiviuraansa 1960-luvulta aina 2000-luvulle. Hän esiintyi kansainvälisesti pianistina.


title: Richard Rush

text: Richard Rush (s. 15. huhtikuuta 1929) on yhdysvaltalainen elokuvaohjaaja. Hänet tunnetaan parhaiten teoksesta "The Stunt Man – henkensä kaupalla" (1980).


title: Richard Rush

text: New Yorkissa syntynyt Rush oli kaksinkertaisena Oscar-ehdokkaana vuonna 1981.


title: Terry Venables

text: Terry Venables (s. 6. tammikuuta 1943) on englantilainen jalkapallovalmentaja ja entinen pelaaja. Maaliskuusta 2012 lähtien hän on toiminut Wembley FC:n neuvonantajana.


title: Terry Venables

text: Venables aloitti ammattilaisuransa 17-vuotiaana Chelseassa 1960. Hän nousi nopeasti joukkueen avainpelaajien joukkoon ja sai vastuuta myös kapteenina. Mestaruudet Englannin Valioliigassa ja FA Cupissa kiersivät Venablesin ja kumppanit kaukaa, mutta 1965 Chelsea juhli Englannin liigacupin voittoa.


title: Terry Venables

text: Vahvana persoonana tunnettu Venables ajautui ristiriitoihin päävalmentaja Tommy Dochertyn kanssa ja hänet myytiin Tottenhamiin 1966. Tottenhamin paidassa Venables pääsi juhlimaan FA Cupin voittoa, jonka makeutta lisäsi se, että finaalissa kaatui nimenomaan Chelsea FC.


title: Terry Venables

text: 1969 Venables siirtyi Tottenhamista Queens Park Rangersiin, jossa hän pelasi viiden vuoden aikana 179 ottelua ennen kuin siirtyi 1974 Crystal Palaceen. Crystal Palacessa Venables pelasi uransa loppuun, vuoteen 1976 saakka.


title: Terry Venables

text: Englannin maajoukkueessa Venables pelasi vuonna 1964 kolme A-maaottelua. Näin hänestä tuli ensimmäinen pelaaja, joka on pelannut maajoukkueessa jokaisessa ikäluokassa.Venables aloitti valmennusuransa Crystal Palacessa, jossa oli pelannut viimeiset pelivuotensa. Seura pelasi kolmosdivisioonassa Venablesin tullessa päävalmentajaksi, mutta hänen johdollaan Crystal Palace nousi 1979 pääsarjatasolle. Lokakuussa 1980 Venables jätti Crystal Palacen ja siirtyi Queens Park Rangersin päävalmentajaksi. Venables johdatti Queens Parkin pääsarjaan 1983 ja seuraavalla kaudella hienosti viidenneksi. 1982 Queens Park eteni FA Cupin finaaliin, mutta hävisi Tottenhamille.


title: Terry Venables

text: 1984 Venables siirtyi Englannin kentiltä Espanjaan ja FC Barcelonan päävalmentajaksi. Bobby Robsonin suosittelema Venables peluutti Barcelonaa perienglantilaisella 4-4-2 muodostelmalla. Venablesin taktiikan yhtenä kulmakivenä oli keskikentän raataja Bernd Schuster. Venablesin opeilla Barcelona voitti Espanjan mestaruuden 1985 sekä Copa de la Ligan 1986. Euroopan Cupissa Venables johdatti Barcelonan finaaliin 1986. Steaua Bukarest vei kuitenkin finaalissa voiton rankkareiden turvin. Venables sai syyskuussa 1987 potkut Barcelonan päävalmentajan tehtävistä.


title: Terry Venables

text: Marraskuussa 1987 Venables palasi valmentamaan Englantiin ja Tottenhamin joukkueeseen. Venables johdatti Tottenhamin FA Cupin voittoon 1991 ja hienosti kolmanneksi liigassa 1990. Venablesia pidettiin vahvimpana ehdokkaana Bobby Robsonin seuraajaksi Englannin maajoukkuevalmentajaksi 1990, mutta erimielisyydet sopimuksesta johtivat Graham Taylorin valintaan.


title: Terry Venables

text: 1991 Venables siirtyi Tottenhamin johtoryhmään, mutta erimielisyydet muun johtoryhmän kanssa johtivat Venablesin lähtöön keväällä 1993. Marraskuussa 1993 Graham Taylor jätti tehtävänsä Englannin maajoukkueen päävalmentajana, kun Englanti ei selvinnyt MM-kisoihin 1994. Arvostettu ja karismaattinen Venables nimettiin maajoukkueen päävalmentajaksi tammikuussa 1994.


title: Terry Venables

text: Venables johdatti Englannin komeasti menestykseen omissa EM-kisoissa 1996. Venablesin opeilla Englanti teki yhden kaikkien aikojen hienoimmista suorituksista etenemällä aina välieriin saakka. Matkalla kaatui muun muassa Alankomaat maalein 4–1. Lopullisen kruunun Venablesin suoritukselta vei välierätappio Saksalle rangaistuspotkukilpailun jälkeen.


title: Terry Venables

text: Venables jätti maajoukkueen kisojen jälkeen ja siirtyi Portsmouthin palvelukseen konsulttina ja talousjohtajana. 1997–1998 Venables toimi Australian jalkapallomaajoukkueen päävalmentajana, mutta maa ei selvinnyt MM-kisoihin 1998, kun se hävisi Iranille ratkaisevassa ottelussa.


title: Terry Venables

text: Myöhemmin vuonna 1998 hän palasi Crystal Palacen päävalmentajaksi, mutta erosi tehtävistään tammikuussa 1999.


title: Terry Venables

text: Vuonna 2000 Venables oli julkisuudessa tyrkyllä sekä Walesin maajoukkueen että Chelsean päävalmentajaksi, mutta nuo työt menivät Mark Hughesille ja Claudio Ranierille. Lopulta Venables siirtyi Middlesbrough'n palvelukseen ja pelasti Bryan Robsonin avulla Middlesbrough'n putoamiselta Englannin Valioliigasta. Hän kuitenkin erosi tehtävistään kesällä 2001.


title: Terry Venables

text: Heinäkuussa 2002 Venablesista tuli Leeds Unitedin uusi päävalmentaja. Seura, joka oli hieman aikaisemmin menestynen aina Euroopan kenttiä myöten, vajosi nopeasti Venablesin alaisuudessa. Luottamuspula seurajohdon ja Venablesin välillä johti katastrofaalisiin tuloksiin ja lopulta maaliskuussa 2003 Venables sai potkut tehtävistään.


title: Terry Venables

text: Kesällä 2006 Venables palasi valmennustehtäviin, kun hänestä tuli Englannin jalkapallomaajoukkueen apulaisvalmentaja Steve McClarenin siirryttyä päävalmentajaksi. Hän sai potkut Steve McClarenin kanssa, kun Englanti jäi rannalle EM-kisoista 2008.


title: Terry Venables

text: Joulukuussa 2007 julkisuuteen tulleiden tietojen mukaan Venables on yksi seitsemästä ehdokkaasta Bulgarian maajoukkueen uudeksi päävalmentajaksi Dimităr Penevin seuraajaksi.


title: Terry Venables

text: Tammikuussa 2008 Bulgarian jalkapalloliitto ilmoitti palkaneensa Plamen Markovin maajoukkueensa päävalmentajaksi. Venablesin kerrottiin olleen haluton muuttamaan Bulgariaan. Syyskuussa 2008 brittimediassa uutisoitiin, että Venables olisi käymässä neuvotteluja kriisiin ajautuneen Newcastle Unitedin kanssa. Neuvottelut päättyivät kuitenkin tuloksettomina. Venables perusteli päätöstään hylätä Newcastlen tarjous sillä, että seurajohto ei tarjonnut hänelle pitkää sopimusta, vaan pestiä ottelusta otteluun.


title: Terry Venables

text: Maaliskuussa 2012 Venables aloitti Englannin yhdeksännellä sarjatasolla pelaavan Wembley FC:n neuvonantajana.


title: David Mervyn Blow

text: David Mervyn Blow (27. kesäkuuta 1931 – 8. kesäkuuta 2004) oli brittiläinen biofyysikko, joka teki huomattavaa työtä varsinkin röntgenkristallografian parissa. Hän oli Royal Societyn jäsen vuodesta 1972 ja hänelle myönnettiin kemian Wolfin palkinnon vuonna 1987.


title: David Mervyn Blow

text: Blow opiskeli Cambridgessa ja vietti sitten kaksi vuotta Massachusetts Institute of Technologyssa ja National Institutes of Healthissä Yhdysvalloissa, kunnes palasi Britanniaan vuonna 1959. Hänet nimitettiin Lontoon Imperial Collegen biofysiikan professoriksi vuonna 1977.


title: David Mervyn Blow

text: Blow kuoli 72-vuotiaana keuhkosyöpään.


title: Rudolph A. Marcus

text: Rudolph Arthur Marcus (s. 21. heinäkuuta 1923) on kanadalainen kemisti, joka sai Yhdysvaltain kansalaisuuden vuonna 1958. Hän on ollut Yhdysvaltain kansallisen tiedeakatemian jäsenenä vuodesta 1970.


title: Rudolph A. Marcus

text: Marcusin ura huipentui vuoden 1992 Nobelin kemianpalkintoon, joka myönnettiin elektroninsiirtoreaktioiden mekanismia koskevista teorioista. Hänelle on lisäksi myönnetty Wolfin palkinto vuonna 1984.


title: Rudolph A. Marcus

text: Marcus syntyi Montrealissa, Quebecissä, ja valmistui McGill-yliopistosta. Hän tuli tunnetuksi teoriallaan elektronin siirtymisestä.


title: Jade Edmistone

text: Jade Edmistone (s. 6. helmikuuta 1982 Brisbane, Australia) on australialainen rintauimari, joka voitti neljä maailmanmestaruutta.


title: Jade Edmistone

text: Edmistone voitti 50 metrin rintauinnin maailmanmestaruuden Montrealissa 2005 maailmanennätysajalla 30,45. Hän paransi maailmanennätystä Kansainyhteisön kisoissa Melbournessa 30. tammikuuta 2006 ajallaan 30,31.


title: Jade Edmistone

text: Lyhyen radan maailmanmestaruuskilpailuissa Edmistone voitti kultaa 4 × 100 metrin sekauintiviestissä Indianapolisissa 2004 ja Shanghaissa 2006 sekä jälkimmäisissä kisoissa myös 50 metrin rintauinnissa. Hän on uinut näillä matkoilla myös lyhyen radan maailmanennätyksiä.


title: Jade Edmistone

text: Edmistone avioitui 22. huhtikuuta 2006 Andrew Richardsin kanssa.


title: Jade Edmistone

text: Edmistone lopetti uransa vuonna 2009.


title: Daniel Kehlmann

text: Daniel Kehlmann (s. 13. tammikuuta 1975 München) on saksankielinen kirjailija. Hänen kansainvälisesti tunnetuin teoksensa "Die Vermessung der Welt" julkaistiin alun perin vuonna 2005, ja se on ilmestynyt Ilona Nykyrin suomennoksena nimellä "Maailman mittaajat". Nykyri on suomentanut myös Kehlmannin teokset "Maine" (2011, alkuteos "Ruhm", 2009) sekä "Minä ja Kaminski (2013," alkuteos "Ich und Kaminski," 2003)"."


title: Daniel Kehlmann

text: Kehlmann syntyi Münchenissä mutta muutti vuonna 1981 perheineen Wieniin. Hän opiskeli filosofiaa ja kirjallisuutta. Hänen ensimmäinen romaaninsa "Beerholms Vorstellung" julkaistiin vuonna 1997.


title: Daniel Kehlmann

text: Kehlmann oli vuonna 2005 ehdolla Saksan kirjallisuuspalkinnon saajaksi. Kyseinen ehdokkuus tuli juuri historiallisesta romaanista "Die Vermessung der Welt". Kirjailijalta on lisäksi ilmestynyt novelleja ja esseitä.


title: Ludwig Anzengruber

text: Ludwig Anzengruber (29. marraskuuta 1839 Alservorstadt, nykyisin osa Wieniä – 10. joulukuuta 1889 Wien) oli itävaltalainen näytelmä-, romaani- ja novellikirjailija.


title: Ludwig Anzengruber

text: Anzengruber menetti isänsä vuonna 1844. Anzengruber keskeytti koulunsa vuonna 1855 ja pääsi harjoittelijaksi kirjakauppaan. Jouduttuaan erotetuksi hän ryhtyi kierteleväksi näyttelijäksi saavuttamatta sen kummempaa menestystä. Hän palasi Wieniin vuonna 1866.


title: Ludwig Anzengruber

text: Anzengruberin onni alkoi kääntyä vasta 1870-luvun alussa, jolloin sai kantaesityksensä hänen näytelmänsä "Der Pfarrer von Kirchfeld". Hän meni vuonna 1873 naimisiin 16-vuotiaan Adelinde Lipkan kanssa, ja pari sai kolme yhteistä lasta.


title: Ludwig Anzengruber

text: Myöhemmällä urallaan Anzengruber saavutti menestystä varsinkin näytelmillään, mutta teki myös toimittajantyötä. Hän sairastui 50-vuotispäivänsä kynnyksellä pernaruttoon ja kuoli pari viikkoa myöhemmin verenmyrkytykseen.


title: Vol. 1 (Pauli Hanhiniemen Perunateatterin albumi)

text: Vol. 1 on suomalaisen Pauli Hanhiniemen Perunateatteri -rockyhtyeen debyyttialbumi. Se julkaistiin vuonna 1995.


title: Mitä sais olla?

text: Mitä sais olla? on suomalaisen Pauli Hanhiniemen Perunateatteri -rockyhtyeen toinen studioalbumi. Se julkaistiin vuonna 1996.


title: Svetlana Gontšarenko

text: Svetlana Gontšarenko (, o.s. Doronina, s. 28. toukokuuta 1971 Rostov-na-Donu, Neuvostoliitto) on venäläinen entinen pikajuoksija.


title: Svetlana Gontšarenko

text: Gontšarenko oli 1987 nuorten EM-kisoissa mukana Venäjän joukkueessa, joka voitti 4 x 100 metrin viestijuoksussa hopeaa. Seitsemän vuotta myöhemmin hän voitti 400 metrin juoksussa kultaa sisäratojen EM-kisoissa. Myöhemmin samana vuonna hän voitti Euroopan cupissa 400 metrin juoksun ja oli mukana joukkueessa, joka sijoittui 4 x 400 metrin viestijuoksussa kolmanneksi. Helsingin EM-kisoissa hän oli mukana voittamassa pitkässä viestissä EM-hopeaa. Seuraavana vuonna hän karsiutui Barcelonan sisäratojen MM-kisoissa 200 metrin juoksun välierissä ajalla 23,16, mutta oli samoissa kisoissa mukana voittamassa MM-kultaa viestissä. Samana vuonna Göteborgin ulkoratojen MM-kisoissa hän oli mukana pitkän viestin joukkueessa, joka voitti kisoissa MM-hopeaa.


title: Svetlana Gontšarenko

text: Gontšarenko voitti Pariisin sisäratojen MM-kisoissa 1997 MM-pronssia 200 metrillä ajalla 22,85 ja oli samoissa kisoissa mukana voittamassa MM-kultaa viestissä. Myöhemmin samana vuonna hän voitti Universiadeissa kultaa 4 x 400 metrin viestissä. Seuraavana vuonna hän voitti sisäratojen EM-kultaa 200 metrillä. Budapestin EM-kisoissa hän voitti EM-hopeaa pitkässä viestissä ja yleisurheilun maailmancupissa hän oli viestissä kolmas. Maebashin sisäratojen MM-kisoissa 1999 Gontšarenko voitti 200 metrillä MM-hopeaa ajalla 22,69 ja oli samoissa kisoissa mukana voittamassa MM-kultaa viestissä. Saman vuoden Sevillan ulkoratojen MM-kisoissa hän karsiutui 200 metrin välierissä ajalla 22,68, mutta oli 4 x 400 metrin viestissä mukana voittamassa MM-kultaa.


title: Svetlana Gontšarenko

text: Gontšarenko oli Sydneyn olympialaisissa 2000 mukana Venäjän pitkän viestin joukkueessa, joka voitti olympiapronssia. Hän karsiutui Pariisin MM-kisoissa 2003 200 metrin toisissa alkuerissä. Budapestin sisäratojen MM-kisoissa 2004 hän voitti 200 metrillä MM-hopeaa.


title: Kaupunkitarinoita

text: Kaupunkitarinoita on suomalaisen Pauli Hanhiniemen Perunateatteri -rockyhtyeen kolmas studioalbumi. Se julkaistiin vuonna 1998.


title: Vuokkokalat

text: Vuokkokalat "(Amphiprion)" on koralliahventen heimoon kuuluva meressä elävien kalojen suku. Siihen kuuluu noin kolmekymmentä lajia, joista monia pidetään meriakvaarioissa. Akvaarioharrastuksessa vuokkokalat ryhmitellään värityksen mukaan.


title: Vuokkokalat

text: Vuokkokalat ovat pyöreämuotoisia, pystysuuntaan leveäraitaisia. Niiden väreissä on oranssia, valkoista ja mustaa, joskus sinistä ja punaistakin.


title: Vuokkokalat

text: Vuokkokalat ovat saaneet nimensä siitä, että ne elävät symbioosissa merivuokon kanssa. Jollakin tavalla vuokkokala on immuuni isäntävuokkonsa polttaville lonkeroille - suojausmenetelmän biologian yksityiskohdat ovat vielä selvittämättä, mutta ne liittynevät vuokon ihoa suojaavaan limakerrokseen. On ehdotettu kahta päähypoteesia: joko vuokkokala saa aineita siirtymään vuokon suojalimasta omaan limakerroksensa hankaamalla itseään vuokon lonkeroita vastaan, tai kalan biokemia on sellainen, että se tuottaa suoja-aineita. On todennäköistä, että molemmilla mekanismeilla on osuutensa asiaan, ehkä jopa siten, että sellaiset lajit, jotka sopeutuvat vain yhteen merivuokkolajiin (esimerkiksi punavuokkokala kuplavuokkoon, käyttävät eri mekanismia kuin sellaiset, jotka voivat valita monesta isäntävuokkolajista (kuten seepravuokkokala)


title: Vuokkokalat

text: Vuokkokalat tunnetaan myös siitä, että ne voivat vaihtaa sukupuolta. Vastakuoriutuneet pikkukalat ovat kaikki koiraita. Yhdessä vuokossa elää hallitseva naaras ja koiras ja mahdollisesti joukko pienempiä koiraita. Naaras on kooltaan suurin ja hallitsee kaikkia muita, vahvin koiras rökittää puolestaan nuorempiaan. Jos naaras kuolee, suurin koiras muuttuu naaraaksi.


title: Vuokkokalat

text: Akvaarioissa yleisesti pidettyjä lajeja ovat


title: Vuokkokalat

text: Muita lajeja ovat


title: Vuokkokalat

text: Samettivuokkokala ("Premnas biaculeatus") muodostaa oman sukunsa "Premnas". Molemmat suvut ovat kuitenkin samassa alaheimossa "Amphiprionae".


title: Frank Fasi

text: Frank Francis Fasi (27. elokuuta 1920 – 3. helmikuuta 2010) oli yhdysvaltalainen poliitikko, joka loi pitkän uran Honolulun pormestarina Havaijilla vuosina 1969–1981 ja 1984–1994. Hän oli myös Honolulun kaupunginvaltuuston jäsen, Havaijin osavaltionsenaattori ja kuvernööriehdokas. Hän syntyi Connecticutissa, mutta asui 1940-luvulta lähtien Havaijilla.


title: Frank Fasi

text: Fasi oli ehdolla Honolulun pormestariksi vielä vuonna 2004, mutta hävisi ja ilmoitti vetäytymisestään politiikasta. Hän oli alun alkaen demokraatti, sitten republikaani, ja myöhemmin hän perusti oman puolueensa.


title: Pikkutaivas

text: Pikkutaivas on suomalaisen Pauli Hanhiniemen Perunateatteri -rockyhtyeen neljäs studioalbumi. Se julkaistiin vuonna 2000.


title: Yhdyskuntatekniikka

text: Yhdyskuntatekniikka on rakennustekniikan osa-alue, johon kuuluu ihmisyhdyskuntien infrastruktuurin kehittäminen ja rakentaminen. Yhdyskuntatekniikkaan luetaan esimerkiksi Läheinen tekniikan ala on ympäristötekniikka.


title: Yhdyskuntatekniikka

text: Yhdyskuntatekniikan tärkein vuotuinen tapahtuma on Yhdyskuntatekniikan näyttely ja sen yhteydessä järjestettävät seminaarit eri yhdyskuntatekniikan toimialueista.


title: Appelle-moi Bob

text: Appelle-moi Bob on suomalaisen Pauli Hanhiniemen Perunateatteri -rockyhtyeen viides studioalbumi. Se julkaistiin vuonna 2001.


title: Forssan Koripojat

text: Forssan Koripojat (lyh. FoKoPo) on forssalainen koripalloseura. Miesten edustusjoukkue on pelannut yhteensä 20 kautta pääsarjatasolla, viimeksi kaudella 2012-2013. Joukkueen historian paras saavutus on SM-pronssi kaudelta 1993–1994. FoKoPon naisten edustusjoukkue on pelannut yhteensä 8 kautta pääsarjatasolla. SM-hopeaa joukkue voitti kaudella 1995–1996 ja SM-pronssia kausina 1993–1994 sekä 1994–1995.


title: Forssan Koripojat

text: Korisliigan vuoden tulokas


title: Forssan Koripojat

text: Korisliigan vuoden valmentaja


title: Karl Millöcker

text: Karl Millöcker (29. huhtikuuta 1842 – 31. joulukuuta 1899) oli itävaltalainen säveltäjä.


title: Karl Millöcker

text: Millöcker syntyi Wienissä ja opiskeli alun perin huilunsoittoa. Hän sai leipänsä kapellimestarina ja saavutti ensimmäisen huomattavan menestyksensä säveltäjänä operetillaan "Der Bettelstudent" (1882). Bettelstudentin tulojen turvin hän saattoi siirtyä vapaaksi säveltäjäksi vuonna 1883. Siitä läjtien hän asui osan vuodesta Badenissa ja testamenttasi omaisuutensa sikäläiselle musiikkiyhdistykselle.


title: Karl Millöcker

text: "Der Bettelstundent" on pysynyt Millöckerin tunnetuimpana teoksena, mutta hänen tuotantoonsa kuuluu myös lukuisia muita operetteja. Hän kuoli Baden bei Wienissä ja sai hautapaikan Zentralfriedhofissa.


title: Ammatinvalintapsykologi

text: Ammatinvalintapsykologit työskentelevät Työ- ja elinkeinotoimistoissa ja työvoiman palvelukeskuksissa. Tehtävään vaaditaan psykologin koulutus, minkä lisäksi monilla ammatinvalintapsykologeilla on erilaisia täydennyskoulutuksia. Heidän tehtävänään on selvittää asiakkaan ammatinvalintaongelmia ja tukea koulutukseen tai työelämään sijoittumisessa (ammatinvalinnanohjaus).


title: Ammatinvalintapsykologi

text: Ammatinvalintapsykologin tyypillisiä asiakkaita ovat peruskoulun tai lukion päättäneet nuoret, ammatinvaihtajat sekä pitkään työttömänä olleet henkilöt, joilla saattaa olla monia työllistymistä vaikeuttavia ongelmia. Työ kohdentuu sekä suoraan asiakkaisiin että asiantuntijana yhteistyötahoihin. Jotkut ammatinvalintapsykologit tekevät myös rekrytointityötä asiakkaana oleville työnantajille.


title: Ammatinvalintapsykologi

text: Ammatinvalintapsykologin asiakastyö muodostuu ohjauskeskusteluista ja tapauskohtaisesti psykologisesta testauksesta, testien tulkinnasta sekä palautekeskusteluista. Joskus ammatinvalintapsykologi kirjoittaa asiakkaille lausuntoja ja lähetteitä esimerkiksi lääkärintutkimuksiin, kuntoutuslaitoksiin sekä koulutusta varten. Huomattavan ajan työstä vie yhteistyö- ja konsultaatiotehtävät esimerkiksi koulujen oppilaanohjauksen, Kansaneläkelaitoksen, kuntoutuslaitosten ja työnvälityksen kanssa.


title: Ammatinvalintapsykologi

text: Työhön sisältyy jonkin verran matkustamista, koska maaseudulla ammatinvalintapsykologin toimialueena voi olla useita kuntia. Jonkun verran voi olla myös iltatilaisuuksia, kuten koulujen vanhempainiltoja, joihin ammatinvalintapsykologi on kutsuttu mukaan. Suuremmissa kaupungeissa ammatinvalintapsykologien asiakasryhmä voi olla rajattu esimerkiksi akateemisiin työnhakijoihin, pitkäaikaistyöttömiin tai maahanmuuttajiin.


Yksinkertaista – Pauli Hanhiniemen Perunateatterin parhaat on suomalaisen Pauli Hanhiniemen Perunateatteri -rockyhtyeen kokoelmalevy. Se julkaistiin vuonna 2002.


title: Kaikki rakkaudesta

text: Kaikki rakkaudesta on suomalaisen Pauli Hanhiniemen Perunateatteri -rockyhtyeen kuudes ja viimeiseksi jäänyt studioalbumi. Se julkaistiin vuonna 2004.


title: Daryl Gates

text: Daryl Francis Gates (30. elokuuta 1926 – 16. huhtikuuta 2010) oli yhdysvaltalainen poliisi, jota pidetään SWAT-taktiikan olennaisena kehittäjänä. Hänen omaelämäkertansa "Chief: My Life in the LAPD" julkaistiin vuonna 1992.


title: Daryl Gates

text: Gates toimi Los Angelesin poliisin johtajana vuosina 1978–1992. Vuonna 1983 hän perusti "Drug Abuse Resistance Education" -järjestön.


title: Daryl Gates

text: Gates erosi virastaan Los Angelesin vuoden 1992 mellakoiden yhteydessä, mutta esiintyi julkisuudessa sen jälkeenkin. Mellakoihin liittyen hän sai kyseenalaisen kunnian vastaanottaa parodisen Ig Nobel -rauhanpalkinnon ”ainutlaatuisen vaikuttavista keinoistaan saattaa ihmisiä yhteen”.


title: Carmen Douma-Hussar

text: Carmen Douma-Hussar (s. 12. maaliskuuta 1977 Cambridge, Kanada) on kanadalainen maasto- ja keskimatkojen juoksija.


title: Carmen Douma-Hussar

text: Douma-Hussar sijoittui 2001 Oostenden maastojuoksun MM-kisoissa lyhyellä matkalla kuudenneksikymmenenneksiyhdeksänneksi. Seuraavana vuonna hän oli Dublinin maastojuoksun MM-kisoissa lyhyellä matkalla viideskymmeneskolmas. Vuonna 2003 hän juoksi Lausannen maastojuoksun MM-kisoissa lyhyellä matkalla kolmanneksikymmenenneksiseitsemänneksi ja voitti Kanadan mestaruuden 1 500 metrin juoksussa. Budapestin sisäratojen MM-kisoissa 2004 hän voitti MM-hopeaa 1 500 metrillä ajalla 4.08,18. Saman vuoden Brysselin maastojuoksun MM-kisoissa hän oli lyhyellä matkalla kolmastoista. Myöhemmin samana vuonna hän sijoittui 1 500 metrillä Ateenan olympialaisissa yhdeksänneksi ajalla 4.02,31 ja viidenneksi.


title: Carmen Douma-Hussar

text: Douma-Hussar juoksi St. Etiennen maastojuoksun MM-kisoissa 2005 lyhyellä matkalla kahdenneksikymmenenneksiviidenneksi. Samana vuonna hän oli Helsingin MM-kisoissa 1 500 metrillä yhdeksäs ja kauden lopussa 1 500 metrillä seitsemäs ja 3 000 metrin juoksussa yhdeksäs ajalla 8.53,83. Vuonna 2006 hän sijoittui Melbournen Kansainyhteisön kisoissa 1 500 metrillä viidenneksi ja Fukuokan maastojuoksun MM-kisoissa lyhyellä matkalla kahdenneksikymmenenneksitoiseksi. Kauden lopussa hän oli 1 500 metrillä seitsemäs ja yleisurheilun maailmancupissa kuudes. Seuraavana vuonna hän karsiutui Osakan MM-kisoissa 1 500 metrin alkuerissä, mutta sijoittui samalla matkalla yhdeksänneksi.


title: Kristika Turku

text: Kristika Turku on vuonna 1893 perustetun Turun NMKY:n koripallon edustusjoukkue. Yhdistyksellä on nuoriso-, liikunta- ja kulttuuritoimintaa. Yhdistyksen juniori- sekä harrastejoukkueet pelaavat Turun NMKY:n nimellä. Kristika pelaa miesten I-divisioona A:ssa. Seuran tunnetuimpia kasvatteja ovat muun muassa maajoukkuemiehet Teemu Rannikko ja Juha Sten.


title: Kristika Turku

text: Edustusjoukkue on pelannut yhteensä 32 kautta pääsarjatasolla. Joukkue on voittanut Suomen mestaruuden ja Suomen Cupin molemmat neljä kertaa. Seuran edustusjoukkue pelasi vuosina 1996–2000 myös nimellä Piiloset. Vuonna 2000 Turun NMKY pudotettiin SM-sarjasta hoitamattomien velkojen takia. Kauden 2007–2008 jälkeen se luopui paikasta I-divisioonassa. Nousu takaisin I-divisioonaan tapahtui 2012. Joukkue kuitenkin pelasi vain yhden kauden I-divisioonaa, jonka jälkeen edustusjoukkueen toiminta hiipui. Kaudella 2013–2014 edustusjoukkueella ei ollut toimintaa lainkaan. Edustusjoukkue palasi läntisen alueen II-divisioonaan kaudelle 2014–2015 selviytyen nousukarsintoihin ja karsintasarjan voiton myötä nousi kaudesta 2015–2016 alkaen I-divisioona B:hen. Edustusjoukkue sijoittui kauden 2016-2017 päätteeksi sarjassaan toiseksi ja sai sijoituksen turvin mahdollisuuden hakea paikkaa I-divisioonan A-sarjaan.


title: Kristika Turku

text: Kristika otettiin edustusjoukkueen nimeksi kaudesta 2016–2017 alken. Nimenvaihdoksella haluttiin erottua muiden kaupunkien NMKY-taustaisista joukkueista, joiden yleisin lempinimi on Namika. Nimeä Kristika on käytetty Turun NMKY:n joukkueesta ainakin 1950-luvulla.


title: Kristika Turku

text: Korisliigan vuoden pelaaja


title: Kristika Turku

text: Korisliigan vuoden kehittynein pelaaja


title: Kristika Turku

text: Korisliigan vuoden valmentaja


title: Kristika Turku

text: Vuoden I-divisioonapelaaja


title: Kristika Turku

text: Turun NMKY:n (nyk. Kristika Turku) miesten edustusjoukkueen tilastohistorian kymmenen parasta Suomen pääsarjan runkosarjassa. Lihavoidut pelaajat ovat aktiivipelaajia. Tilastot päivitetty 17. lokakuuta 2017. Lähde:


title: Dmitri Foršev

text: Dmitri Foršev (, s. 30. toukokuuta 1976) on venäläinen pikajuoksija.


title: Dmitri Foršev

text: Foršev voitti 2003 Venäjän sisäratojen mestaruuden 200 metrin juoksussa ja sijoittui samana vuonna Euroopan cupissa 400 metrin juoksussa neljänneksi ajalla 45,62. Seuraavana vuonna hän voitti Venäjän sisäratojen mestaruuden 400 metrillä ja Euroopan sisäratojen cupin. Budapestin sisäratojen MM-kisoissa hän oli mukana Venäjän joukkueessa, joka voitti MM-hopeaa 4 x 400 metrin viestijuoksussa. Vuonna 2005 hän voitti Venäjän sisäratojen mestaruuden 400 metrillä ja sijoittui Madridin sisäratojen EM-kisoissa samalla matkalla neljänneksi. Foršev karsiutui 2007 Birminghamin sisäratojen EM-kisoissa 400 metrin alkuerissä.


title: Personal trainer

text: Personal trainer on liikunta-alan ammattinimeke, joka vastaa henkilökohtaista kuntosaliohjaajaa. Personal trainer -nimikkeelle synonyymejä ovat muun muassa henkilökohtainen valmentaja, kunto-ohjaaja, omavalmentaja ja yksilöohjaaja.


title: Personal trainer

text: Personal trainerit ovat perinteisesti työskennelleet liikunta- ja kuntokeskuksen yhteydessä tarjoten palvelujaan keskuksen jäsenille, mutta yhä useammin personal trainerin löytää myös muunlaisista toimintaympäristöistä. Personal trainer toimii lähtökohtaisesti henkilökohtaisena valmentajana, ohjaten asiakastaan kohti parempia terveystottumuksia. Asiakkaan tavoite määrittää personal trainerin työnkuvaa. Se voikin vaihdella pitkäjänteisestä elintapojen muutosprosessin tukemisesta lihasmassan kasvattamiseen tähtäävään intensiiviseen kuntosalivalmennukseen. Useimmat personal trainerit ovat erikoistuneet ohjaamaan tietynlaisia asiakasryhmiä, kuten painonpudottajia, kuntourheilijoita tai vaikkapa fitness-lajeissa kilpailemaan tähtääviä asiakkaita.


title: Personal trainer

text: Personal trainer ei ole suojattu ammattinimike Suomessa. Personal trainer voi olla koulutustaustaltaan esimerkiksi fysioterapeutti tai liikunnanohjaaja, tai hän on voinut suorittaa personal trainer -koulutuksen. Kuitenkin kuka tahansa voi käyttää itsestään personal trainer -nimikettä.


title: Personal trainer

text: Eurooppalainen yhteisjärjestö EuropeActive (ennen European Health and Fitness Association EHFA) on laatinut personal trainer -koulutukselle eurooppalaiset laatustandardit. Standardien mukaisen koulutuksen käyneet personal trainerit ovat EREPS-rekisterissä.


title: Personal trainer

text: Suomen kunto- ja terveysliikuntakeskusten yhdistys SKY hallinnoi personal trainereita kouluttavien koulutusorganisaatioiden auktorisointia. Koulutustahon auktorisointiprosessi on kuvattu yhdistyksen internet-sivuilla. SKY hallinnoi myös auktorisoitujen personal trainereiden rekisteriä ja toimii personal trainer -koulutustoiminnan asiantuntijaorganisaationa Suomessa.


title: Personal trainer

text: Vuonna 2002 tehdyn tutkimuksen mukaan koulutustausta ja luotettavat sertifikaatit ennustavat personal trainerin tietotaitoa paremmin kuin kokemusvuodet kentällä. Parhaiten tutkimuksessa menestyivät ne, joilla oli joko National Strength and Conditioning Associationin (NSCA) tai American College of Sports Medicinen (ASCM) sertifioima koulutus. Yhdysvalloissa, personal trainer -koulutusten laatua valvoo ja koulutustahoja akkreditoi National Commission for Certifying Agencies (NCCA), samaan tapaan kuin EHFA valvoo ja akkreditoi koulutustahoja EU:ssa.


title: Personal trainer

text: Personal trainingin hyötyä asiakkaalle on tutkittu kahdessa kokeellisessa, satunnaistetussa tutkimuksessa.


title: Personal trainer

text: Ensimmäisessä tutkimuksessa tulos penkkipunnerruksessa parani personal trainerin ohjauksessa 22 %, omatoimisesti 15 %. Jalkakyykyssä parannus oli 33 % ja 25 %, samassa järjestyksessä. Kyykkyhypyssä eroa ryhmien välillä ei ollut (mitattiin 10 toiston sarjana 30 % jalkakyykyn maksimista (1RM)). Voimakestävyys penkkipunnerruksessa (80 % penkkipunnerruksen 1RM) parani molemmissa ryhmissä. Kehon rasvattomassa massassa tai rasvaprosentissa ei ollut eroa ryhmien välillä.


title: Personal trainer

text: Toisessa tutkimuksessa personal trainerin ohjaamat miehet lisäsivät lihasmassaa keskimäärin 1,3 kg, verrokkiryhmässä lihasmassa ei lisääntynyt ollenkaan. Kehonkoostumuksen mittaukseen käytettiin kaksienergista röntgensädeabsorptiometriaa eli DXA:a. Personal trainerin ohjauksessa tulos penkkipunnerruksessa parani 44 %:lla, omatoimisesti 19 %:lla. Ponnistusvoima parani personal trainerin ohjauksessa 6 %, omatoimisesti parannus jäi alle yhden prosentin. Personal trainerin avulla maksimaalinen hapenottokyky (VO2max) parani 7 %, omatoimisesti harjoitelleilla se heikkeni 3 %. Jalkaprässissä tulos parani personal trainerin ohjauksessa 38 %:lla ja omatoimisesti 25 %:lla. Eroa oli myös siinä, kuinka moni yleensäkään onnistui parantamaan tuloksiaan. Siinä missä personal trainerin ohjaamista miehistä kaikki paransivat jossain määrin tulostaan jalkaprässissä, tuli kehitystä omatoimisesti harjoitelleista alle neljällä viidestä. Penkkipunnerruksessa ja ponnistusvoimassa trendi oli sama, mutta ero ryhmien välillä oli suurempi personal trainingin hyväksi.


title: Personal trainer

text: Personal trainerin ansiotulot vaihtelevat sen mukaisesti, kuinka hän on työllistynyt. Personal trainer voi työllistyä esimerkiksi itsenäisenä ammatinharjoittajana tai työsuhteessa liikunta- tai kuntokeskuksen kanssa. Nykyaikana myös osuuskuntapohjaiset laskutuspalvelut mahdollistavat personal trainerille yrittäjämäisen työskentelymallin. Palkkavertailun mukaan personal trainerin keskipalkka Suomessa on 2 425 euroa.


title: Älä osta mitään -päivä

text: Älä osta mitään -päivä on kulutuskriittinen kansainvälinen teemapäivä, jota vietetään ympäri maailmaa marraskuun loppupuolella, samana päivänä Black Fridayn kanssa. Se sai alkunsa Vancouverissa, Kanadassa, vuonna 1992 nimellä No Shop Day. Atlantin itäpuolella nimike on ollut muun muassa Consumer Holiday, joka on erityisen sovelias 2000-luvulla kauppojen siirtyessä seitsenpäiväiseen myyntiin. Älä osta mitään -päivän ideana on viettää vuorokausi ilman tavaran hankintaa ja rahan kulutusta. Päivän tarkoituksena on haastaa jokainen miettimään omia ostotapojaan, ostopäätöstentekoaan ja impulsiivista ostamistaan sekä pyrkimään kohti ekologista tavaroiden ja palveluiden käyttöä.


title: Älä osta mitään -päivä

text: Älä osta mitään -päivän järjestävinä tahoina ovat Luonto-Liitto, "Voima"-lehti ja Adbusters Finland. Näiden tahojen lisäksi tempaukseen osallistuu muun muassa museoita ja teattereita, jotka tarjoavat ilmaisen sisäänpääsyn Älä osta mitään -päivänä.


title: Margaret Kilpinen

text: Margaret Darling Maria Kilpinen (o.s. Alfthan; 25. toukokuuta 1896 Helsinki – 24. elokuuta 1965 Helsinki) oli suomalainen pianotaiteilija. Hänen puolisonsa oli vuodesta 1918 säveltäjä Yrjö Kilpinen, jonka sävellyksiä hän esitti ja myös levytti. Margaret Kilpistä on luonnehdittu "hienostuneeksi pianistiksi, joka ainutlaatuisen innostuneesti on syventynyt miehensä säveltuotantoon ja sen tulkitsemiseen". Hän on esittänyt myös Yrjö Kilpisen kamarimusiikkia ja esiintynyt orkesterien solistina. Pianon lisäksi hän on soittanut cembaloa niin radiossa kuin konserteissakin.


title: Margaret Kilpinen

text: Margareta Kilpinen toimi Sibelius-Akatemiassa pitkäaikaisena pianonsoiton opettajana ja lehtorina vuodesta 1922.


title: Margaret Kilpinen

text: Kilpinen sai Pro Finlandia -mitalin 1962.


title: Howard Blake

text: Howard Patrick Blake (s. 28. lokakuuta 1938 Lontoo, Englanti, Yhdistynyt kuningaskunta) on brittiläinen säveltäjä. Hänen tunnetuin yksittäinen kappaleensa on ”Walking in the Air” (1982), joka sisältyy "Lumiukko"-elokuvan musiikkiin.


title: Howard Blake

text: Blake sai 18-vuotiaana stipendin Royal Academy of Musiciin. "Lumiukon" ohella muita elokuvia, joihin hän on säveltänyt musiikin, ovat muiden muassa "Kaksintaistelijat" (1977) ja "Amor ampuu ohi" (1990).


title: Howard Blake

text: Blakelle myönnettiin vuonna 1994 brittiläisen imperiumin upseerin arvonimi. Hän oli vuonna 1981 Queenin jäsenten kanssa ehdolla Bafta-palkinnon saajaksi musiikista elokuvaan "Flash Gordon".


title: Pierre Rémond de Montmort

text: Pierre Rémond, myöhemmin Pierre Rémond de Montmort, (27. lokakuuta 1678 Pariisi, Ranska – 7. lokakuuta 1719 Pariisi, Ranska) oli ranskalainen matemaatikko, joka tutki erityisesti todennäköisyyttä sekä sovelsi sitä uhkapeleihin. De Montmort oli myös ensimmäinen, joka yhdisti Blaise Pascalin nimen Pascalin kolmioon.


title: Pierre Rémond de Montmort

text: De Montmort syntyi Pariisissa vuonna 1678. Hänen vanhempansa olivat François Montmort ja Marguerite Rallu. De Montmortin isä tahtoi poikansa opiskelevan lakia. Pierre kuitenkin kapinoitsi isäänsä vastaan eikä suostunut tottelemaan isänsä tahtoa. De Montmortin ja hänen isänsä välit katkesivat ja de Montmort lähti kotoaan 18-vuotiaana ja päätti matkustaa ulkomaille. Hän matkusti Britanniaan kierrellen maata jonkin aikaa ennen kuin muutti Alankomaiden seudulle, josta hän jatkoi edelleen Saksaan tavaten siellä serkkunsa. Saksassa de Montmort luki Nicolas Malebranchen "La Recherche de la Vérité" -teosta. Kirja vaikutti häneen merkittävistä ja sen pohjalta hän halusi tehdä sovinnon isänsä kanssa. 21-vuotiaana de Montmort palasi Ranskaan, missä hän aloitti opinnot Malebranchen oppilaana. Malebranche opetti hänelle filosofiaa, descartesilaista fysiikkaa sekä uudenlaista algebraa ja geometriaa.


title: Pierre Rémond de Montmort

text: De Montmortin isä kuoli poikansa ollessa 22-vuotias, minkä seurauksena de Montmort sai aatelissukuiselta isältään suuren perinnön. De Montmort asui suurimman osan elämästään tilallaan Château de Montmortissa, kutsuen luoksensa sen ajan matematiikan kärkinimiä. Esimerkiksi Nicolaus I Bernoulli asui hänen luonaan kolme kuukautta.


title: Pierre Rémond de Montmort

text: De Montmort sai mainetta julkaisemallaan teoksella "Essay d'analyse sur les jeux de hazard" (1708). Teos käsittelee todennäköisyyslaskentaa ja sisältää useita kombinatorisia ongelmia.


title: Pierre Rémond de Montmort

text: De Montmort valittiin vuonna 1715 Royal Societyn jäseneksi ja seuraavana vuonna Académie des Sciences’n jäseneksi.


title: Boris Gorban

text: Boris Gorban (, s. 26. syyskuuta 1978, Dušanbe) on venäläinen yleisurheilija, jonka päämatka on 400 metrin aitajuoksu.


title: Boris Gorban

text: Gorban karsiutui Sydneyn olympialaisissa 2000 400 metrin aitojen välierissä ajalla 49,29. Seuraavana vuonna hän karsiutui Lissabonin sisäratojen MM-kisoissa 400 metrin juoksun välierissä ajalla 47,48 ja oli samoissa kisoissa mukana Venäjän joukkueessa, joka voitti MM-hopeaa 4 x 400 metrin viestijuoksussa. Myöhemmin samana vuonna hän karsiutui Edmontonin ulkoratojen MM-kisoissa 400 metrin aitojen välierissä ajalla 48,50. Gorban voitti 2003 Venäjän mestaruuden 400 metrin aidoissa, mutta karsiutui Pariisin MM-kisoissa välierissä. Seuraavana vuonna hän oli Budapestin sisäratojen MM-kisoissa mukana Venäjän viestihopeaa voittaneessa joukkueessa. Myöhemmin samana vuonna hän voitti 400 metrin aidoissa Venäjän mestaruuden, sijoittui kolmanneksi Euroopan cupissa ja karsiutui Ateenan olympialaisissa välierissä.


title: Minun jouluni (Antti Tuiskun albumi)

text: Minun jouluni on Antti Tuiskun vuonna 2005 julkaistu joulualbumi. Albumin myynti ylitti kultalevyrajan ja se sijoittui Suomen virallisella listalla korkeimmillaan kolmanneksi.


Venäjän sosiaalidemokraattinen työväenpuolue, lyh. VSDTP (, lyh. РСДРП, "RSDRP") perustettiin 1898 Minskissä yhdistämään Venäjän vasemmistoryhmät. Sen merkittävimpiä johtajia olivat Juli Martov, Georgi Plehanov, Lev Trotski ja Vladimir Lenin.


title: Venäjän sosiaalidemokraattinen työväenpuolue

text: Sosiaalidemokraattien toisessa edustajakokouksessa 1903 puolue oli jakautunut kahteen kilpailevaan ryhmään. Martovin ryhmä vastusti Leninin päämäärää kehittää puolueesta pienen vallankumouksellisen ryhmän puolue ja kannatti eurooppalaisten sosialististen puolueiden suuren jäsenmäärän mallia. Leninin johtama ryhmä hävisi kiistan, mutta sen jäseniä nimitettiin bolševikeiksi (enemmistöläiset), koska he olivat voittaneet äänestyksen "Iskra"-lehden toimittajakunnan kokoonpanosta. Martovin johtamia maltillisia sosiaalidemokraatteja kutsuttiin menševikeiksi (vähemmistöläiset).


text: Sosiaalidemokraatit olivat mukana vallankumouksessa 1905 sekä toimivat aktiivisesti neuvostoissa ja ammattiliitoissa.


text: Mensevikit uskoivat, että proletariaatti ei pystyisi vallankumoukseen, vaan siitä tulisi luonteeltaan porvarillinen. Tämän vuoksi he olivat valmiit yhteistoimimaan porvarillisten puolueiden kanssa ja perustamaan liberaalin hallituksen, jota he pitivät siirtymävaiheena sosialistiseen yhteiskuntaan.


text: Vuonna 1912 bolševikit julistivat oman ryhmänsä puolueeksi. He järjestivät Prahassa VSDTP:n puoluekonferenssin, jonne ei kutsuttu suurinta osaa menševikeistä. Kokoukseen saapui lopulta 18 edustajaa, joista 16 oli bolševikkejä. Menševikit kokoontuivat kokoukseen Wienissä Trotskin johdolla. Prahan konferenssi totesi itsensä oikeutetuksi päättämään koko puolueen asioista, ja se valitsi mm. uuden keskuskomitean. Huhtikuussa alkoi ilmestyä puolueen uusi lehti, Pravda. Tästä lähtien ryhmittymä tunnettiin nimellä "Venäjän sosiaalidemokraattinen työväenpuolue (bolševikit)". VSDTP:n ryhmä duumassa hajosi vasta marraskuussa 1913.


text: Sosiaalidemokraattien mielipiteet jakaantuivat 1914 suhtautumisessa Venäjän valtiovaltaan sen taistellessa ensimmäisessä maailmansodassa ja monet merkittävistä mensevikeistä, kuten Trotski ja Aleksandra Kollontai liittyivät bolsevikkeihin.


text: Menševikit saivat virallisesti koko VSDTP:n haltuunsa, kun bolševikkien ryhmä muuttui puolueeksi helmikuun vallankumouksen jälkeen toukokuussa 1917. Bolševikkien johtaman lokakuun vallankumouksen jälkeen sosiaalidemokraattien asema vaikeutui ja puolueen toiminta kiellettiin Kronstadtin kapinan jälkeen 1921.


title: New York (Antti Tuiskun albumi)

text: New York on vuonna 2006 julkaistu Antti Tuiskun albumi. Se julkaistiin samaan aikaan albumin "Rovaniemi" kanssa.


title: New York (Antti Tuiskun albumi)

text: Albumi nousi Suomessa listaykköseksi, ja se piti viikolla 41/2006 hallussaan kahta ensimmäistä sijaa yhdessä "Rovaniemi"-levyn kanssa.


title: Rovaniemi (albumi)

text: Rovaniemi on vuonna 2006 julkaistu Antti Tuiskun albumi. Se julkaistiin samaan aikaan "New York" -albumin kanssa. Levy sisältää pelkästään balladeja.


title: Rovaniemi (albumi)

text: Albumi nousi Suomen virallisen listan sijalle 2.


title: Svjatlana Vusovitš

text: Svjatlana Usovitš (s. 14. lokakuuta 1980) on valkovenäläinen yleisurheilija, joka on kilpaillut pääasiassa 400 metrin ja 800 metrin juoksussa.


title: Svjatlana Vusovitš

text: Usovitš karsiutui 2002 Wienin sisäratojen EM-kisoissa 400 metrin alkuerissä ajalla 52,59. Myöhemmin samana vuonna hän sijoittui Münchenin EM-kisoissa matkan seitsemänneksi ajalla 52,10. Seuraavana vuonna hän juoksi Birminghamin sisäratojen MM-kisoissa kuudenneksi, mutta karsiutui Pariisin MM-kisoissa välierissä ajalla 51,36. Budapestin sisäratojen MM-kisoissa 2004 hän karsiutui 400 metrin henkilökohtaisen kilpailun välierissä, mutta oli samoissa kisoissa mukana Valko-Venäjän joukkueessa, joka voitti 4 x 400 metrin viestijuoksussa MM-hopeaa. Myöhemmin samana vuonna hän karsiutui Ateenan olympialaisissa 400 metrin välierissä ajalla 51,42.


title: Svjatlana Vusovitš

text: Usovitš voitti 2005 Madridin sisäratojen EM-kisoissa hopeaa 400 metrillä ajalla 50,55. Myöhemmin samana vuonna hän karsiutui Helsingin MM-kisoissa 800 metrin välierissä ajalla 2.02,34. Seuraavana vuonna hän oli Göteborgin EM-kisoissa mukana voittamassa EM-hopeaa 4 x 400 metrin viestissä. Osakan MM-kisoissa 2007 hän sijoittui 800 metrillä kuudenneksi ajalla 1.58,92. Valencian MM-hallikisoissa 2008 hän voitti hopeaa 4×400 metrin viestissä. Pekingin olympialaisissa 2008 hän karsiutui 800 metrin välierissä ajalla 2.02,79 ja Barcelonan EM-kisoissa 2010 alkuerissä ajalla 2.02,74. Daegun MM-kisoissa 2011 hän karsiutui 800 metrin alkuerissä.


title: Svjatlana Vusovitš

text: Vuonna 2016 Usovitšin Pekingin olympialaisissa 2008 antama dopingnäyte tutkittiin uudelleen ja hän jäi kiinni Turinabol-nimisen steroidin käytöstä. Hän sai kahden vuoden kilpailukiellon ajalle 4.7.2016–3.7.2018 ja hänen tuloksensa aikavälillä 15.8.2008–14.8.2010 hylättiin takautuvasti.


title: Luettelo Drizzt Do’Urdenin vihollisista ja vastustajista

text: Tämä on luettelo Drizzt Do’Urdenin vihollisista, jotka esiintyvät R. A. Salvatoren kirjoittamissa romaaneissa.


text: Malice Do’Urden on Drizztin äiti ja Do'Urdeinin huoneen matriarkka. Saadessaan tietää Drizztin pelastaneen maanpinnan haltioiden lapsen ja siten aiheuttaneen perheelle Lolthin epäsuosion, matriarkka aikoo uhrata poikansa, mutta Zaknafein tarjoutuu uhrattavaksi nuorukaisen sijasta.


text: Myöhemmin Malice Do’Urden nostattaa Zaknafeinin ruumiin Zin-carlana murhaamaan Drizztin. Epäkuolleen epäonnistuttua tehtävässään Briza, vanhin Do’Urdenin huoneen tyttäristä murhaa äitinsä ja ottaa paikan perheen matriarkkana.